P9_TA(2022)0077

Μπαταρίες και απόβλητα μπαταριών ***I

Τροπολογίες του Ευρωπαϊκού Κοινοβουλίου της 10ης Μαρτίου 2022 στην πρόταση κανονισμού του Ευρωπαϊκού Κοινοβουλίου και του Συμβουλίου που αφορά τις μπαταρίες και τα απόβλητα μπαταριών, την κατάργηση της οδηγίας 2006/66/ΕΚ και την τροποποίηση του κανονισμού (ΕΕ) 2019/1020 (COM(2020)0798 — C9-0400/2020 — 2020/0353(COD)) (1)

(Συνήθης νομοθετική διαδικασία: πρώτη ανάγνωση)

(2022/C 347/30)

Τροπολογία 1

Πρόταση κανονισμού

Αιτιολογική σκέψη 2

Κείμενο που προτείνει η Επιτροπή Τροπολογία (2) Οι μπαταρίες αποτελούν επομένως σημαντική πηγή ενέργειας και έναν από τους βασικούς παράγοντες διευκόλυνσης της βιώσιμης ανάπτυξης, της πράσινης κινητικότητας, της καθαρής ενέργειας και της κλιματικής ουδετερότητας. Αναμένεται ότι η ζήτηση για μπαταρίες θα αυξηθεί ταχέως τα επόμενα χρόνια, κυρίως για τα ηλεκτρικά οχήματα οδικών μεταφορών που χρησιμοποιούν μπαταρίες κίνησης, καθιστώντας την αγορά αυτή όλο και περισσότερο στρατηγική σε παγκόσμιο επίπεδο. Θα εξακολουθήσει να σημειώνεται σημαντική επιστημονική και τεχνική πρόοδος στον τομέα της τεχνολογίας μπαταριών. Δεδομένης της στρατηγικής σημασίας των μπαταριών, και προκειμένου να παρασχεθεί ασφάλεια δικαίου σε όλους τους εμπλεκόμενους φορείς και να αποφευχθούν οι διακρίσεις, οι φραγμοί στο εμπόριο και οι στρεβλώσεις στην αγορά μπαταριών, είναι αναγκαίο να θεσπιστούν κανόνες σχετικά με τις παραμέτρους βιωσιμότητας, την απόδοση, την ασφάλεια, τη συλλογή, την ανακύκλωση και τη δεύτερη χρήση των μπαταριών, καθώς και σχετικά με την παροχή πληροφοριών για τις μπαταρίες. Είναι αναγκαίο να δημιουργηθεί εναρμονισμένο κανονιστικό πλαίσιο το οποίο θα καλύπτει ολόκληρο τον κύκλο ζωής των μπαταριών που διατίθενται στην αγορά της Ένωσης. (2) Οι μπαταρίες αποτελούν επομένως σημαντική πηγή ενέργειας και έναν από τους βασικούς παράγοντες διευκόλυνσης της βιώσιμης ανάπτυξης, της πράσινης κινητικότητας, της καθαρής ενέργειας και της κλιματικής ουδετερότητας. Αναμένεται ότι η ζήτηση για μπαταρίες θα αυξηθεί ταχέως τα επόμενα χρόνια, κυρίως για τα ηλεκτρικά οχήματα οδικών μεταφορών και τα ελαφρά μέσα μεταφοράς που χρησιμοποιούν μπαταρίες κίνησης, καθιστώντας την αγορά αυτή όλο και περισσότερο στρατηγική σε παγκόσμιο επίπεδο. Θα εξακολουθήσει να σημειώνεται σημαντική επιστημονική και τεχνική πρόοδος στον τομέα της τεχνολογίας μπαταριών. Δεδομένης της στρατηγικής σημασίας των μπαταριών, και προκειμένου να παρασχεθεί ασφάλεια δικαίου σε όλους τους εμπλεκόμενους φορείς και να αποφευχθούν οι διακρίσεις, οι φραγμοί στο εμπόριο και οι στρεβλώσεις στην αγορά μπαταριών, είναι αναγκαίο να θεσπιστούν κανόνες σχετικά με τις παραμέτρους βιωσιμότητας, την απόδοση, την ασφάλεια, τη συλλογή, την ανακύκλωση και τη δεύτερη χρήση των μπαταριών, καθώς και σχετικά με την παροχή πληροφοριών για τις μπαταρίες προς τους καταναλωτές και τους οικονομικούς φορείς . Είναι αναγκαίο να δημιουργηθεί εναρμονισμένο κανονιστικό πλαίσιο το οποίο θα καλύπτει ολόκληρο τον κύκλο ζωής των μπαταριών που διατίθενται στην αγορά της Ένωσης.

Τροπολογία 2

Πρόταση κανονισμού

Αιτιολογική σκέψη 2 α (νέα)

Κείμενο που προτείνει η Επιτροπή Τροπολογία (2α) Είναι επίσης αναγκαία η επικαιροποίηση της νομοθεσίας της Ένωσης σχετικά με τη διαχείριση των αποβλήτων μπαταριών και η λήψη μέτρων για την προστασία του περιβάλλοντος και της ανθρώπινης υγείας με την πρόληψη ή τη μείωση των δυσμενών επιπτώσεων της παραγωγής και της διαχείρισης αποβλήτων, με τη μείωση των επιπτώσεων της χρήσης των πόρων και με τη βελτίωση της αποδοτικότητας των πόρων. Τα μέτρα αυτά είναι ζωτικής σημασίας για τη μετάβαση σε μια κυκλική και κλιματικά ουδέτερη οικονομία, και σε ένα περιβάλλον χωρίς τοξικές ουσίες, καθώς και για τη μακροπρόθεσμη ανταγωνιστικότητα και τη στρατηγική αυτονομία της Ένωσης. Μπορούν να δημιουργήσουν σημαντικές οικονομικές ευκαιρίες, αυξάνοντας τις συνέργειες μεταξύ της κυκλικής οικονομίας και των πολιτικών για την ενέργεια, το κλίμα, τις μεταφορές, τη βιομηχανία και την έρευνα, με ταυτόχρονη προστασία του περιβάλλοντος και μείωση των εκπομπών αερίων του θερμοκηπίου.

Τροπολογία 3

Πρόταση κανονισμού

Αιτιολογική σκέψη 10

Κείμενο που προτείνει η Επιτροπή Τροπολογία (10) Ο παρών κανονισμός θα πρέπει να εφαρμόζεται σε όλους τους τύπους μπαταριών και συσσωρευτών που διατίθενται στην αγορά ή τίθενται σε λειτουργία εντός της Ένωσης, είτε αυτοτελώς είτε ενσωματωμένες σε συσκευές ή άλλως παρεχόμενες μαζί με ηλεκτρικές και ηλεκτρονικές συσκευές και οχήματα. Ο παρών κανονισμός θα πρέπει να εφαρμόζεται ανεξάρτητα από το αν μια μπαταρία έχει σχεδιαστεί ειδικά για ένα προϊόν ή είναι γενικής χρήσης και ανεξάρτητα από το αν είναι ενσωματωμένη σε ένα προϊόν ή παρέχεται μαζί με ή χωριστά από ένα προϊόν στο οποίο πρόκειται να χρησιμοποιηθεί. (10) Ο παρών κανονισμός θα πρέπει να εφαρμόζεται σε όλους τους τύπους μπαταριών και συσσωρευτών που διατίθενται στην αγορά ή τίθενται σε λειτουργία εντός της Ένωσης, ανεξαρτήτως του εάν έχουν παραχθεί στην Ένωση ή εισάγονται σε αυτήν, είτε αυτοτελώς είτε ενσωματωμένες σε συσκευές ή άλλως παρεχόμενες μαζί με ηλεκτρικές και ηλεκτρονικές συσκευές και οχήματα. Ο παρών κανονισμός θα πρέπει να εφαρμόζεται ανεξάρτητα από το αν μια μπαταρία έχει σχεδιαστεί ειδικά για ένα προϊόν ή είναι γενικής χρήσης και ανεξάρτητα από το αν είναι ενσωματωμένη σε ένα προϊόν ή παρέχεται μαζί με ή χωριστά από ένα προϊόν στο οποίο πρόκειται να χρησιμοποιηθεί.

Τροπολογία 4

Πρόταση κανονισμού

Αιτιολογική σκέψη 12

Κείμενο που προτείνει η Επιτροπή Τροπολογία (12) Στο πλαίσιο του ευρέος πεδίου εφαρμογής του κανονισμού, είναι σκόπιμο να γίνει διάκριση μεταξύ των διαφόρων κατηγοριών μπαταριών ανάλογα με τον σχεδιασμό και τη χρήση τους, ανεξάρτητα από τη χημική σύστασή τους. Η ταξινόμηση σε φορητές μπαταρίες, αφενός, και σε μπαταρίες βιομηχανικού τύπου και μπαταρίες αυτοκινήτων, αφετέρου, σύμφωνα με την οδηγία 2006/66/ΕΚ, θα πρέπει να αναπτυχθεί περαιτέρω ώστε να αντικατοπτρίζει καλύτερα τις νέες εξελίξεις στη χρήση των μπαταριών. Οι μπαταρίες που χρησιμοποιούνται για την έλξη ηλεκτρικών οχημάτων και οι οποίες, δυνάμει της οδηγίας 2006/66/ΕΚ, εμπίπτουν στην κατηγορία των μπαταριών βιομηχανικού τύπου, αποτελούν μεγάλο και αναπτυσσόμενο τμήμα της αγοράς λόγω της ταχείας αύξησης των ηλεκτρικών οχημάτων οδικών μεταφορών. Κατά συνέπεια, είναι σκόπιμο οι εν λόγω μπαταρίες, οι οποίες χρησιμοποιούνται για την έλξη οδικών οχημάτων, να ταξινομούνται σε νέα κατηγορία για τις μπαταρίες ηλεκτρικών οχημάτων. Οι μπαταρίες που χρησιμοποιούνται για την έλξη άλλων οχημάτων μεταφοράς, συμπεριλαμβανομένων των μέσων σιδηροδρομικών, πλωτών και εναέριων μεταφορών, εξακολουθούν, στο πλαίσιο του παρόντος κανονισμού, να εμπίπτουν στην κατηγορία των μπαταριών βιομηχανικού τύπου. Ο τύπος της μπαταρίας βιομηχανικού τύπου περιλαμβάνει ευρεία ομάδα μπαταριών, οι οποίες προορίζονται να χρησιμοποιούνται σε βιομηχανικές δραστηριότητες, επικοινωνιακές υποδομές, γεωργικές δραστηριότητες ή για την παραγωγή και διανομή ηλεκτρικής ενέργειας. Εκτός από αυτόν τον μη εξαντλητικό κατάλογο παραδειγμάτων, οποιαδήποτε μπαταρία η οποία δεν είναι φορητή μπαταρία, μπαταρία αυτοκινήτων ή μπαταρία ηλεκτρικών οχημάτων θα πρέπει να θεωρείται μπαταρία βιομηχανικού τύπου. Οι μπαταρίες που χρησιμοποιούνται για την αποθήκευση ενέργειας σε ιδιωτικά ή οικιακά περιβάλλοντα θεωρούνται, για τους σκοπούς του παρόντος κανονισμού, μπαταρίες βιομηχανικού τύπου. Επιπλέον, προκειμένου να διασφαλιστεί ότι όλες οι μπαταρίες που χρησιμοποιούνται σε ελαφρά μέσα μεταφοράς, όπως ηλεκτρικά ποδήλατα και ηλεκτρικά σκούτερ, είναι αναγκαίο να αποσαφηνιστεί η έννοια των φορητών μπαταριών και να καθιερωθεί όριο βάρους για τις εν λόγω μπαταρίες. (12) Στο πλαίσιο του ευρέος πεδίου εφαρμογής του κανονισμού, είναι σκόπιμο να γίνει διάκριση μεταξύ των διαφόρων κατηγοριών μπαταριών ανάλογα με τον σχεδιασμό και τη χρήση τους, ανεξάρτητα από τη χημική σύστασή τους. Η ταξινόμηση σε φορητές μπαταρίες, αφενός, και σε μπαταρίες βιομηχανικού τύπου και μπαταρίες αυτοκινήτων, αφετέρου, σύμφωνα με την οδηγία 2006/66/ΕΚ, θα πρέπει να αναπτυχθεί περαιτέρω ώστε να αντικατοπτρίζει καλύτερα τις νέες εξελίξεις και την εξάπλωση στην αγορά ως προς τη χρήση των μπαταριών. Οι μπαταρίες που χρησιμοποιούνται για την έλξη ηλεκτρικών οχημάτων και οι οποίες, δυνάμει της οδηγίας 2006/66/ΕΚ, εμπίπτουν στην κατηγορία των μπαταριών βιομηχανικού τύπου, αποτελούν μεγάλο και αναπτυσσόμενο τμήμα της αγοράς λόγω της ταχείας αύξησης των ηλεκτρικών οχημάτων οδικών μεταφορών. Κατά συνέπεια, είναι σκόπιμο οι εν λόγω μπαταρίες, οι οποίες χρησιμοποιούνται για την έλξη οδικών οχημάτων, να ταξινομούνται σε νέα κατηγορία για τις μπαταρίες ηλεκτρικών οχημάτων. Οι μπαταρίες που χρησιμοποιούνται για την έλξη άλλων οχημάτων μεταφοράς, συμπεριλαμβανομένων των μέσων σιδηροδρομικών, πλωτών και εναέριων μεταφορών, εξακολουθούν, στο πλαίσιο του παρόντος κανονισμού, να εμπίπτουν στην κατηγορία των μπαταριών βιομηχανικού τύπου. Οι μπαταρίες που χρησιμοποιούνται για έλξη σε ελαφρά μέσα μεταφοράς, όπως τα ηλεκτρικά ποδήλατα και τα ηλεκτρονικά σκούτερ, δεν ταξινομήθηκαν σαφώς ως μπαταρίες βάσει της οδηγίας 2006/66/ΕΚ και αποτελούν σημαντικό τμήμα της αγοράς λόγω της αυξανόμενης χρήσης τους στην αστική βιώσιμη κινητικότητα. Κατά συνέπεια, είναι σκόπιμο οι εν λόγω μπαταρίες, οι οποίες χρησιμοποιούνται για έλξη σε ελαφρά μέσα μεταφοράς, να ταξινομούνται σε νέα κατηγορία μπαταριών, δηλαδή ως μπαταρίες ελαφρών μέσων μεταφοράς. Ο τύπος της μπαταρίας βιομηχανικού τύπου περιλαμβάνει ευρεία ομάδα μπαταριών, οι οποίες προορίζονται να χρησιμοποιούνται σε βιομηχανικές δραστηριότητες, επικοινωνιακές υποδομές, γεωργικές δραστηριότητες ή για την παραγωγή και διανομή ηλεκτρικής ενέργειας. Εκτός από αυτόν τον μη εξαντλητικό κατάλογο παραδειγμάτων, οποιαδήποτε μπαταρία η οποία δεν είναι φορητή μπαταρία, μπαταρία αυτοκινήτων ούτε μπαταρία ελαφρών μέσων μεταφοράς ή μπαταρία ηλεκτρικών οχημάτων θα πρέπει να θεωρείται μπαταρία βιομηχανικού τύπου. Οι μπαταρίες που χρησιμοποιούνται για την αποθήκευση ενέργειας σε ιδιωτικά ή οικιακά περιβάλλοντα θεωρούνται, για τους σκοπούς του παρόντος κανονισμού, μπαταρίες βιομηχανικού τύπου.

Τροπολογία 5

Πρόταση κανονισμού

Αιτιολογική σκέψη 13

Κείμενο που προτείνει η Επιτροπή Τροπολογία (13) Οι μπαταρίες θα πρέπει να σχεδιάζονται και να κατασκευάζονται κατά τρόπο ώστε να βελτιστοποιούνται η απόδοση, η ανθεκτικότητα και η ασφάλειά τους και να ελαχιστοποιείται το περιβαλλοντικό αποτύπωμά τους. Είναι σκόπιμο να καθοριστούν ειδικές απαιτήσεις βιωσιμότητας για τις επαναφορτιζόμενες μπαταρίες βιομηχανικού τύπου και τις μπαταρίες ηλεκτρικών οχημάτων με εσωτερική αποθήκευση χωρητικότητας άνω των 2 kWh , δεδομένου ότι οι εν λόγω μπαταρίες αντιπροσωπεύουν το τμήμα της αγοράς που αναμένεται να αυξηθεί περισσότερο τα επόμενα έτη. (13) Οι μπαταρίες θα πρέπει να σχεδιάζονται και να κατασκευάζονται κατά τρόπο ώστε να βελτιστοποιούνται η απόδοση, η ανθεκτικότητα και η ασφάλειά τους και να ελαχιστοποιείται το περιβαλλοντικό αποτύπωμά τους. Είναι σκόπιμο να καθοριστούν ειδικές απαιτήσεις βιωσιμότητας για τις μπαταρίες βιομηχανικού τύπου , τις μπαταρίες ελαφρών μέσων μεταφοράς και τις μπαταρίες ηλεκτρικών οχημάτων, δεδομένου ότι οι εν λόγω μπαταρίες αντιπροσωπεύουν το τμήμα της αγοράς που αναμένεται να αυξηθεί περισσότερο τα επόμενα έτη.

Τροπολογία 6

Πρόταση κανονισμού

Αιτιολογική σκέψη 15

Κείμενο που προτείνει η Επιτροπή Τροπολογία (15) Η χρήση επικίνδυνων ουσιών σε μπαταρίες θα πρέπει να περιοριστεί προκειμένου να προστατευθεί η ανθρώπινη υγεία και το περιβάλλον και να μειωθεί η παρουσία των ουσιών αυτών στα απόβλητα. Για τον λόγο αυτό, εκτός από τους περιορισμούς που ορίζονται στο παράρτημα XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (29), είναι σκόπιμο να καθοριστούν περιορισμοί για τον υδράργυρο και το κάδμιο σε ορισμένους τύπους μπαταριών. Οι μπαταρίες που χρησιμοποιούνται σε οχήματα για τα οποία ισχύει εξαίρεση βάσει του παραρτήματος II της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου (30) θα πρέπει να εξαιρούνται από την απαγόρευση να περιέχουν κάδμιο. (15) Η χρήση επικίνδυνων ουσιών σε μπαταρίες θα πρέπει να περιοριστεί προκειμένου να προστατευθεί η ανθρώπινη υγεία και το περιβάλλον και να μειωθεί η παρουσία των ουσιών αυτών στα απόβλητα. Για τον λόγο αυτό, εκτός από τους περιορισμούς που ορίζονται στο παράρτημα XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (29), είναι σκόπιμο να καθοριστούν περιορισμοί για τον υδράργυρο, το κάδμιο και τον μόλυβδο σε ορισμένους τύπους μπαταριών. Οι μπαταρίες που χρησιμοποιούνται σε οχήματα για τα οποία ισχύει εξαίρεση βάσει του παραρτήματος II της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου (30) θα πρέπει να εξαιρούνται από την απαγόρευση να περιέχουν κάδμιο. Η Επιτροπή θα πρέπει, με τη βοήθεια του Οργανισμού, να πραγματοποιήσει μια ολιστική και συστηματική αξιολόγηση των επικίνδυνων ουσιών που περιέχονται στις μπαταρίες. Η εν λόγω αξιολόγηση θα πρέπει ειδικότερα να επικεντρώνεται στις χημικές συστάσεις των μπαταριών οι οποίες χρησιμοποιούνται σε μεγάλες ποσότητες στην αγορά, στις εξελισσόμενες και αναδυόμενες χημικές συστάσεις και στη διαθεσιμότητα κατάλληλων εναλλακτικών λύσεων για τις μπαταρίες μολύβδου-οξέος βιομηχανικού τύπου και τις μπαταρίες αυτοκινήτων, καθώς και τις μπαταρίες νικελίου-καδμίου βιομηχανικού τύπου.

Τροπολογία 7

Πρόταση κανονισμού

Αιτιολογική σκέψη 17

Κείμενο που προτείνει η Επιτροπή Τροπολογία (17) Η διαδικασία για την έγκριση νέων και την τροποποίηση υφιστάμενων περιορισμών για τις επικίνδυνες ουσίες σε μπαταρίες θα πρέπει να εναρμονιστεί πλήρως με τον κανονισμό (ΕΚ) αριθ. 1907/2006. Προκειμένου να διασφαλιστεί η αποτελεσματική λήψη αποφάσεων, ο συντονισμός και η διαχείριση των σχετικών τεχνικών, επιστημονικών και διοικητικών πτυχών του παρόντος κανονισμού, ο Ευρωπαϊκός Οργανισμός Χημικών Προϊόντων που ιδρύθηκε με τον κανονισμό (ΕΚ) αριθ. 1907/2006 ( στο εξής: Οργανισμός) θα πρέπει να εκτελεί συγκεκριμένα καθήκοντα όσον αφορά την αξιολόγηση των κινδύνων από ουσίες κατά την παραγωγή και χρήση μπαταριών, και εκείνων που ενδέχεται να προκύψουν μετά το τέλος του κύκλου ζωής τους, καθώς και την αξιολόγηση των κοινωνικοοικονομικών στοιχείων και την ανάλυση εναλλακτικών επιλογών, σύμφωνα με τις σχετικές οδηγίες του Οργανισμού. Κατά συνέπεια, οι επιτροπές αξιολόγησης κινδύνων και κοινωνικοοικονομικής ανάλυσης του Οργανισμού θα πρέπει να διευκολύνουν την εκτέλεση ορισμένων καθηκόντων που ανατίθενται στον Οργανισμό με τον παρόντα κανονισμό. (17) Η διαδικασία για την έγκριση νέων και την τροποποίηση υφιστάμενων περιορισμών για τις επικίνδυνες ουσίες σε μπαταρίες θα πρέπει να εναρμονιστεί πλήρως με τον κανονισμό (ΕΚ) αριθ. 1907/2006. Προκειμένου να διασφαλιστεί η αποτελεσματική λήψη αποφάσεων, ο συντονισμός και η διαχείριση των σχετικών τεχνικών, επιστημονικών και διοικητικών πτυχών του παρόντος κανονισμού, θα πρέπει να υπάρχει καλή συνεργασία, συντονισμός και ανταλλαγή πληροφοριών μεταξύ των κρατών μελών, του Ευρωπαϊκού Οργανισμού Χημικών Προϊόντων που ιδρύθηκε με τον κανονισμό (ΕΚ) αριθ. 1907/2006 («Οργανισμός») , της Επιτροπής και των ενδιαφερόμενων μερών. Τα κράτη μέλη ή ο Οργανισμός θα πρέπει να εκτελούν συγκεκριμένα καθήκοντα όσον αφορά την αξιολόγηση των κινδύνων από ουσίες κατά την παραγωγή και χρήση μπαταριών, και εκείνων που ενδέχεται να προκύψουν μετά το τέλος του κύκλου ζωής τους, καθώς και την αξιολόγηση των κοινωνικοοικονομικών στοιχείων και την ανάλυση εναλλακτικών επιλογών, σύμφωνα με τις σχετικές οδηγίες του Οργανισμού. Κατά συνέπεια, οι επιτροπές αξιολόγησης κινδύνων και κοινωνικοοικονομικής ανάλυσης του Οργανισμού θα πρέπει να διευκολύνουν την εκτέλεση ορισμένων καθηκόντων που ανατίθενται στον Οργανισμό με τον παρόντα κανονισμό.

Τροπολογία 8

Πρόταση κανονισμού

Αιτιολογική σκέψη 17 α (νέα)

Κείμενο που προτείνει η Επιτροπή Τροπολογία (17a) Προκειμένου να διασφαλιστεί ότι ο παρών κανονισμός συνάδει με τυχόν μελλοντική τροποποίηση των διατάξεων του κανονισμού (ΕΚ) αριθ. 1907/2006 ή με άλλη μελλοντική νομοθεσία της Ένωσης σχετικά με τα κριτήρια βιωσιμότητας για τις επικίνδυνες ουσίες και τα χημικά προϊόντα, η Επιτροπή θα πρέπει να αξιολογήσει κατά πόσον απαιτείται τροποποίηση του άρθρου 6, του άρθρου 71 ή του παραρτήματος I του παρόντος κανονισμού ή όλων αυτών των διατάξεων. Θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση αυτών των διατάξεων όπου αρμόζει.

Τροπολογία 9

Πρόταση κανονισμού

Αιτιολογική σκέψη 18

Κείμενο που προτείνει η Επιτροπή Τροπολογία (18) Η αναμενόμενη μαζική χρήση των μπαταριών σε τομείς όπως η κινητικότητα και η αποθήκευση ενέργειας αναμένεται να μειώσει τις εκπομπές διοξειδίου του άνθρακα, αλλά, για τη μεγιστοποίηση αυτού του δυναμικού, είναι απαραίτητο ο συνολικός κύκλος ζωής τους να έχει χαμηλό αποτύπωμα άνθρακα. Σύμφωνα με τους κανόνες περιβαλλοντικού αποτυπώματος προϊόντων ανά κατηγορία για τις επαναφορτιζόμενες μπαταρίες υψηλής ειδικής ενέργειας για κινητές εφαρμογές (31), η κλιματική αλλαγή αποτελεί τη δεύτερη μεγαλύτερη κατηγορία επιπτώσεων των μπαταριών μετά τη χρήση ορυκτών και μετάλλων. Επομένως, η τεχνική τεκμηρίωση για τις επαναφορτιζόμενες μπαταρίας βιομηχανικού τύπου και τις μπαταρίες ηλεκτρικών οχημάτων με εσωτερική αποθήκευση χωρητικότητας άνω των 2 kWh που διατίθενται στην αγορά της Ένωσης θα πρέπει να συνοδεύονται από δήλωση αποτυπώματος άνθρακα , η οποία θα πρέπει να είναι ειδική, αν είναι απαραίτητο, για κάθε παρτίδα κατασκευής . Οι μπαταρίες κατασκευάζονται σε παρτίδες, σε συγκεκριμένες ποσότητες εντός συγκεκριμένων χρονοδιαγραμμάτων. Η εναρμόνιση των τεχνικών κανόνων για τον υπολογισμό του αποτυπώματος άνθρακα για όλες τις επαναφορτιζόμενες μπαταρίες βιομηχανικού τύπου και τις μπαταρίες ηλεκτρικών οχημάτων με εσωτερική αποθήκευση χωρητικότητας άνω των 2 kWh που διατίθενται στην αγορά της Ένωσης, αποτελεί προϋπόθεση για τη θέσπιση απαίτησης, σύμφωνα με την οποία η τεχνική τεκμηρίωση των μπαταριών θα πρέπει να περιλαμβάνει δήλωση αποτυπώματος άνθρακα, και για τον καθορισμό, ακολούθως, κατηγοριών επιδόσεων αποτυπώματος άνθρακα που θα επιτρέπουν τον προσδιορισμό των μπαταριών με χαμηλότερο συνολικά αποτύπωμα άνθρακα. Οι απαιτήσεις ενημέρωσης και σαφούς επισήμανσης σχετικά με το αποτύπωμα άνθρακα των μπαταριών δεν αναμένεται να επιφέρουν από μόνες τους την αλλαγή στη συμπεριφορά που απαιτείται προκειμένου να διασφαλιστεί η επίτευξη του στόχου της Ένωσης για απανθρακοποίηση των τομέων της κινητικότητας και της αποθήκευσης ενέργειας, σύμφωνα με τους στόχους για την κλιματική αλλαγή που συμφωνήθηκε σε διεθνές επίπεδο (32). Ως εκ τούτου, θα θεσπιστούν ανώτατα όρια αποτυπώματος άνθρακα, κατόπιν ειδικής εκτίμησης επιπτώσεων για τον καθορισμό αυτών των τιμών. Στο πλαίσιο της διατύπωσης πρότασης για το επίπεδο των ανώτατων ορίων αποτυπώματος άνθρακα, η Επιτροπή θα λάβει, μεταξύ άλλων, υπόψη τη σχετική κατανομή των τιμών αποτυπώματος άνθρακα στις μπαταρίες που υπάρχουν στην αγορά, τον βαθμό προόδου όσον αφορά τη μείωση του αποτυπώματος άνθρακα των μπαταριών που διατίθενται στην αγορά της Ένωσης και την αποτελεσματική και δυνητική συμβολή του μέτρου αυτού στην επίτευξη των στόχων της Ένωσης για βιώσιμη κινητικότητα και κλιματική ουδετερότητα έως το 2050. Προκειμένου να επιτευχθεί διαφάνεια όσον αφορά το αποτύπωμα άνθρακα των μπαταριών και να μετατοπιστεί η ενωσιακή αγορά προς μπαταρίες που συνεπάγονται χαμηλότερες ανθρακούχες εκπομπές, ανεξάρτητα από το που παράγονται, δικαιολογείται η σταδιακή και σωρευτική αύξηση των απαιτήσεων για το αποτύπωμα άνθρακα. Ως αποτέλεσμα αυτών των απαιτήσεων, οι εκπομπές διοξειδίου του άνθρακα που θα αποφευχθούν κατά τον κύκλο ζωής των μπαταριών θα συμβάλουν στην επίτευξη του στόχου της Ένωσης για κλιματική ουδετερότητα έως το 2050. Παράλληλα, μπορεί να διευκολυνθεί η εφαρμογή άλλων πολιτικών σε ενωσιακό και εθνικό επίπεδο, όπως η παροχή κινήτρων ή η κατάρτιση κριτηρίων για πράσινες δημόσιες συμβάσεις, με σκοπό την προώθηση της παραγωγής μπαταριών με μικρότερες περιβαλλοντικές επιπτώσεις. (18) Η αναμενόμενη μαζική χρήση των μπαταριών σε τομείς όπως η κινητικότητα και η αποθήκευση ενέργειας αναμένεται να μειώσει τις εκπομπές διοξειδίου του άνθρακα, αλλά, για τη μεγιστοποίηση αυτού του δυναμικού, είναι απαραίτητο ο συνολικός κύκλος ζωής τους να έχει χαμηλό αποτύπωμα άνθρακα. Σύμφωνα με τους κανόνες περιβαλλοντικού αποτυπώματος προϊόντων ανά κατηγορία για τις επαναφορτιζόμενες μπαταρίες υψηλής ειδικής ενέργειας για κινητές εφαρμογές (31), οι εκπομπές αερίων του θερμοκηπίου που οξύνουν την κλιματική αλλαγή αποτελούν τη δεύτερη μεγαλύτερη κατηγορία επιπτώσεων των μπαταριών μετά την εξόρυξη και τη χρήση ορυκτών και μετάλλων. Επομένως, η τεχνική τεκμηρίωση για τις μπαταρίες βιομηχανικού τύπου , τις μπαταρίες ελαφρών μέσων μεταφοράς και τις μπαταρίες ηλεκτρικών οχημάτων που διατίθενται στην αγορά της Ένωσης θα πρέπει να συνοδεύεται από δήλωση αποτυπώματος άνθρακα. Η εναρμόνιση των τεχνικών κανόνων για τον υπολογισμό του αποτυπώματος άνθρακα για όλες τις μπαταρίες βιομηχανικού τύπου , τις μπαταρίες ελαφρών μεταφορικών μέσων και τις μπαταρίες ηλεκτρικών οχημάτων που διατίθενται στην αγορά της Ένωσης, αποτελεί προϋπόθεση για τη θέσπιση απαίτησης, σύμφωνα με την οποία η τεχνική τεκμηρίωση των μπαταριών θα πρέπει να περιλαμβάνει δήλωση αποτυπώματος άνθρακα, και για τον καθορισμό, ακολούθως, κατηγοριών επιδόσεων αποτυπώματος άνθρακα που θα επιτρέπουν τον προσδιορισμό των μπαταριών με χαμηλότερο συνολικά αποτύπωμα άνθρακα. Οι απαιτήσεις ενημέρωσης και σαφούς επισήμανσης σχετικά με το αποτύπωμα άνθρακα των μπαταριών δεν αναμένεται να επιφέρουν από μόνες τους την αλλαγή στη συμπεριφορά που απαιτείται προκειμένου να διασφαλιστεί η επίτευξη του στόχου της Ένωσης για απανθρακοποίηση των τομέων της κινητικότητας και της αποθήκευσης ενέργειας, σύμφωνα με τους στόχους για την κλιματική αλλαγή που συμφωνήθηκε σε διεθνές επίπεδο (32). Ως εκ τούτου, θα θεσπιστούν ανώτατα όρια αποτυπώματος άνθρακα, κατόπιν ειδικής εκτίμησης επιπτώσεων για τον καθορισμό αυτών των τιμών. Στο πλαίσιο της διατύπωσης πρότασης για το επίπεδο των ανώτατων ορίων αποτυπώματος άνθρακα, η Επιτροπή θα λάβει, μεταξύ άλλων, υπόψη τη σχετική κατανομή των τιμών αποτυπώματος άνθρακα στις μπαταρίες που υπάρχουν στην αγορά, τον βαθμό προόδου όσον αφορά τη μείωση του αποτυπώματος άνθρακα των μπαταριών που διατίθενται στην αγορά της Ένωσης και την αποτελεσματική και δυνητική συμβολή του μέτρου αυτού στην επίτευξη των στόχων της Ένωσης για βιώσιμη κινητικότητα και κλιματική ουδετερότητα έως το 2050 το αργότερο . Προκειμένου να επιτευχθεί διαφάνεια όσον αφορά το αποτύπωμα άνθρακα των μπαταριών και να μετατοπιστεί η ενωσιακή αγορά προς μπαταρίες που συνεπάγονται χαμηλότερες ανθρακούχες εκπομπές, ανεξάρτητα από το που παράγονται, δικαιολογείται η σταδιακή και σωρευτική αύξηση των απαιτήσεων για το αποτύπωμα άνθρακα. Ως αποτέλεσμα αυτών των απαιτήσεων, οι εκπομπές διοξειδίου του άνθρακα που θα αποφευχθούν κατά τον κύκλο ζωής των μπαταριών θα συμβάλουν στην επίτευξη των κλιματικών στόχων της Ένωσης , ιδίως του στόχου για κλιματική ουδετερότητα έως το 2050 το αργότερο . Παράλληλα, μπορεί να διευκολυνθεί η εφαρμογή άλλων πολιτικών σε ενωσιακό και εθνικό επίπεδο, όπως η παροχή κινήτρων ή η κατάρτιση κριτηρίων για πράσινες δημόσιες συμβάσεις, με σκοπό την προώθηση της παραγωγής μπαταριών με μικρότερες περιβαλλοντικές επιπτώσεις.

Τροπολογία 10

Πρόταση κανονισμού

Αιτιολογική σκέψη 18 α (νέα)

Κείμενο που προτείνει η Επιτροπή Τροπολογία (18a) Τα ανώτατα όρια αποτυπώματος άνθρακα κατά τον κύκλο ζωής θα πρέπει να είναι διαχρονικά και να εξελίσσονται σταδιακά σύμφωνα με τις βέλτιστες διαθέσιμες διαδικασίες κατασκευής και παραγωγής. Επομένως, κατά την έγκριση μιας κατ’ εξουσιοδότηση πράξης για τον καθορισμό του ανώτατου ορίου αποτυπώματος άνθρακα κατά τον κύκλο ζωής, η Ευρωπαϊκή Επιτροπή θα πρέπει να λαμβάνει υπόψη τις βέλτιστες διαθέσιμες διαδικασίες κατασκευής και παραγωγής, και να διασφαλίζει ότι τα τεχνικά κριτήρια που επιλέγει συνάδουν με τον στόχο του παρόντος κανονισμού, προκειμένου να διασφαλίζεται ότι οι μπαταρίες που διατίθενται στην αγορά της ΕΕ εξασφαλίζουν υψηλό επίπεδο προστασίας της ανθρώπινης υγείας, της ασφάλειας, της περιουσίας και του περιβάλλοντος.

Τροπολογία 11

Πρόταση κανονισμού

Αιτιολογική σκέψη 19

Κείμενο που προτείνει η Επιτροπή Τροπολογία (19) Ορισμένες ουσίες που περιέχονται σε μπαταρίες, όπως το κοβάλτιο, ο μόλυβδος, το λίθιο ή το νικέλιο, αποκτώνται από σπάνιους πόρους που δεν είναι εύκολα διαθέσιμοι στην Ένωση, ενώ κάποιες θεωρούνται πρώτες ύλες κρίσιμης σημασίας από την Επιτροπή. Πρόκειται για έναν τομέα στον οποίο η Ευρώπη πρέπει να ενισχύσει τη στρατηγική της αυτονομία και να αυξήσει την ανθεκτικότητά της στο πλαίσιο προετοιμασίας για πιθανές διαταραχές στον εφοδιασμό λόγω υγειονομικών ή άλλων κρίσεων. Η ενίσχυση της κυκλικότητας και της αποδοτικότητας των πόρων με αυξημένη ανακύκλωση και ανάκτηση των εν λόγω πρώτων υλών θα συμβάλει στην επίτευξη αυτού του στόχου. (19) Ορισμένες ουσίες που περιέχονται σε μπαταρίες, όπως το κοβάλτιο, ο μόλυβδος, το λίθιο ή το νικέλιο, αποκτώνται από σπάνιους πόρους που δεν είναι εύκολα διαθέσιμοι στην Ένωση, ενώ κάποιες θεωρούνται πρώτες ύλες κρίσιμης σημασίας από την Επιτροπή. Σύμφωνα με τη βιομηχανική στρατηγική της Ένωσης, η Ευρώπη πρέπει να ενισχύσει τη στρατηγική της αυτονομία , συμπεριλαμβανομένης της διευκόλυνσης επενδύσεων σε εργοστάσια που θα παράγουν μπαταρίες σε μαζική κλίμακα, και να αυξήσει την ανθεκτικότητά της στο πλαίσιο προετοιμασίας για πιθανές διαταραχές στον εφοδιασμό λόγω υγειονομικών ή άλλων κρίσεων. Η ενίσχυση της κυκλικότητας και της αποδοτικότητας των πόρων με αυξημένη ανακύκλωση και ανάκτηση των εν λόγω πρώτων υλών θα συμβάλει στην επίτευξη αυτού του στόχου. Η αντικατάσταση των σπάνιων πρώτων υλών με εναλλακτικές ευρύτερα διαθέσιμες ύλες, συμπεριλαμβανομένων των ανανεώσιμων πρώτων υλών, θα συμβάλει επίσης στην ενίσχυση της δικής της παραγωγής μπαταριών και της στρατηγικής αυτονομίας της Ένωσης. Ως εκ τούτου, είναι ζωτικής σημασίας η Ένωση και τα κράτη μέλη να στηρίζουν σχετικές πρωτοβουλίες έρευνας και ανάπτυξης.

Τροπολογία 12

Πρόταση κανονισμού

Αιτιολογική σκέψη 21

Κείμενο που προτείνει η Επιτροπή Τροπολογία (21) Προκειμένου να ληφθεί υπόψη ο κίνδυνος προμήθειας κοβαλτίου, μολύβδου, λιθίου και νικελίου και να αξιολογηθεί η διαθεσιμότητά τους, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση των στόχων για το ελάχιστο ποσοστό ανακυκλωμένου κοβαλτίου, μολύβδου, λιθίου ή νικελίου που περιέχεται σε ενεργά υλικά σε μπαταρίες. (21) Προκειμένου να ληφθεί υπόψη ο κίνδυνος προμήθειας κοβαλτίου, μολύβδου, λιθίου και νικελίου και να αξιολογηθεί η διαθεσιμότητά τους, και ενόψει της τεχνικής και επιστημονικής προόδου, η Επιτροπή θα πρέπει να αξιολογήσει το κατά πόσον είναι σκόπιμη η αναθεώρηση των στόχων για το ελάχιστο ποσοστό ανακυκλωμένου κοβαλτίου, μολύβδου, λιθίου ή νικελίου που περιέχεται σε ενεργά υλικά σε μπαταρίες και, κατά περίπτωση, να υποβάλει νομοθετική πρόταση .

Τροπολογία 13

Πρόταση κανονισμού

Αιτιολογική σκέψη 21 α (νέα)

Κείμενο που προτείνει η Επιτροπή Τροπολογία (21α) Προκειμένου να λαμβάνονται υπόψη αλλαγές στις τεχνολογίες μπαταριών που έχουν επίδραση στους τύπους υλικών που μπορεί να ανακτηθούν, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά τη συμπλήρωση του παρόντος κανονισμού ώστε να εισαχθούν περαιτέρω πρώτες ύλες και αντίστοιχοι στόχοι στον κατάλογο των ελάχιστων ποσοστών ανακυκλωμένου περιεχομένου που περιέχεται σε ενεργά υλικά σε μπαταρίες.

Τροπολογία 14

Πρόταση κανονισμού

Αιτιολογική σκέψη 22

Κείμενο που προτείνει η Επιτροπή Τροπολογία (22) Προκειμένου να διασφαλιστούν ενιαίοι όροι για την εφαρμογή των κανόνων υπολογισμού και επαλήθευσης, για κάθε μοντέλο μπαταρίας και για κάθε παρτίδα ανά μονάδα παραγωγής, της ποσότητας κοβαλτίου, μολύβδου, λιθίου ή νικελίου που έχει ανακτηθεί από απόβλητα και περιέχεται στα ενεργά υλικά των μπαταριών, καθώς και των απαιτήσεων παροχής πληροφοριών για την τεχνική τεκμηρίωση, θα πρέπει να ανατεθούν εκτελεστικές αρμοδιότητες στην Επιτροπή. (22) Προκειμένου να διασφαλιστούν ενιαίοι όροι σε ολόκληρη την Ένωση όσον αφορά τη δήλωση υλικών που έχουν ανακτηθεί η οποία πρέπει να παρέχεται μέσω εναρμονισμένου μορφότυπου και για την τεχνική τεκμηρίωση, θα πρέπει να ανατεθούν εκτελεστικές αρμοδιότητες στην Επιτροπή για τον καθορισμό του μορφότυπου και της τεχνικής τεκμηρίωσης για τη δήλωση σχετικά με τα ανακτηθέντα υλικά .

Τροπολογία 15

Πρόταση κανονισμού

Αιτιολογική σκέψη 23

Κείμενο που προτείνει η Επιτροπή Τροπολογία (23) Οι μπαταρίες που διατίθενται στην αγορά της Ένωσης θα πρέπει να είναι ανθεκτικές και υψηλής απόδοσης. Ως εκ τούτου, είναι αναγκαίο να καθοριστούν παράμετροι απόδοσης και ανθεκτικότητας για τις φορητές μπαταρίες γενικής χρήσης , καθώς και για τις επαναφορτιζόμενες μπαταρίες βιομηχανικού τύπου και τις μπαταρίες ηλεκτρικών οχημάτων. Όσον αφορά τις μπαταρίες ηλεκτρικών οχημάτων, η άτυπη ομάδα εργασίας της ΟΕΕ/ΗΕ για τα ηλεκτρικά οχήματα και το περιβάλλον καταρτίζει απαιτήσεις ανθεκτικότητας εντός του οχήματος· για τον λόγο αυτό, ο παρών κανονισμός δεν καθορίζει πρόσθετες απαιτήσεις ανθεκτικότητας . Από την άλλη πλευρά, στον τομέα των μπαταριών για την αποθήκευση ενέργειας, οι υφιστάμενες μέθοδοι μέτρησης για τη δοκιμή της απόδοσης και της ανθεκτικότητας των μπαταριών δεν θεωρούνται επαρκώς ακριβείς και αντιπροσωπευτικές ώστε να καταστεί δυνατή η θέσπιση ελάχιστων απαιτήσεων. Η θέσπιση ελάχιστων απαιτήσεων σχετικά με την απόδοση και την ανθεκτικότητα αυτών των μπαταριών θα πρέπει να συνοδευτεί από διαθέσιμα κατάλληλα εναρμονισμένα πρότυπα ή κοινές προδιαγραφές. (23) Οι μπαταρίες που διατίθενται στην αγορά της Ένωσης θα πρέπει να είναι ανθεκτικές και υψηλής απόδοσης. Ως εκ τούτου, είναι αναγκαίο να καθοριστούν παράμετροι απόδοσης και ανθεκτικότητας για τις φορητές μπαταρίες, καθώς και για τις μπαταρίες βιομηχανικού τύπου , τις μπαταρίες ελαφρών μέσων μεταφοράς και τις μπαταρίες ηλεκτρικών οχημάτων. Όσον αφορά τις μπαταρίες ηλεκτρικών οχημάτων, η άτυπη ομάδα εργασίας της ΟΕΕ/ΗΕ για τα ηλεκτρικά οχήματα και το περιβάλλον καταρτίζει απαιτήσεις ανθεκτικότητας εντός του οχήματος· για τον λόγο αυτό, ο παρών κανονισμός θα πρέπει να συνάδει με τα συμπεράσματά της . Από την άλλη πλευρά, στον τομέα των μπαταριών για την αποθήκευση ενέργειας, οι υφιστάμενες μέθοδοι μέτρησης για τη δοκιμή της απόδοσης και της ανθεκτικότητας των μπαταριών δεν θεωρούνται επαρκώς ακριβείς και αντιπροσωπευτικές ώστε να καταστεί δυνατή η θέσπιση ελάχιστων απαιτήσεων. Η θέσπιση ελάχιστων απαιτήσεων σχετικά με την απόδοση και την ανθεκτικότητα αυτών των μπαταριών θα πρέπει να συνοδευτεί από διαθέσιμα κατάλληλα εναρμονισμένα πρότυπα ή κοινές προδιαγραφές.

Τροπολογία 16

Πρόταση κανονισμού

Αιτιολογική σκέψη 24

Κείμενο που προτείνει η Επιτροπή Τροπολογία (24) Προκειμένου να μειωθούν οι περιβαλλοντικές επιπτώσεις των μπαταριών κατά τον κύκλο ζωής τους, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση των παραμέτρων απόδοσης και ανθεκτικότητας και τον καθορισμό ελάχιστων τιμών για τις εν λόγω παραμέτρους για τις φορητές μπαταρίες γενικής χρήσης και για τις επαναφορτιζόμενες μπαταρίες βιομηχανικού τύπου. (24) Προκειμένου να μειωθούν οι περιβαλλοντικές επιπτώσεις των μπαταριών κατά τον κύκλο ζωής τους, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση των παραμέτρων απόδοσης και ανθεκτικότητας και τον καθορισμό ελάχιστων τιμών για τις εν λόγω παραμέτρους για τις φορητές μπαταρίες , για τις μπαταρίες ελαφρών μέσων μεταφοράς και για τις επαναφορτιζόμενες μπαταρίες βιομηχανικού τύπου.

Τροπολογία 17

Πρόταση κανονισμού

Αιτιολογική σκέψη 24 α (νέα)

Κείμενο που προτείνει η Επιτροπή Τροπολογία (24α) Προκειμένου να διασφαλιστεί ότι οι κανόνες της Ένωσης σχετικά με την ηλεκτροχημική απόδοση και την ανθεκτικότητα των μπαταριών ηλεκτρικών οχημάτων είναι συνεπείς σε σχέση με τις τεχνικές προδιαγραφές της άτυπης ομάδας εργασίας της ΟΕΕ/ΗΕ για τα ηλεκτρικά οχήματα και το περιβάλλον και λαμβάνοντας υπόψη την τεχνική και επιστημονική πρόοδο, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση των παραμέτρων επιδόσεων και ανθεκτικότητας και των ελάχιστων τιμών για τις εν λόγω παραμέτρους για τις μπαταρίες ηλεκτρικών οχημάτων.

Τροπολογία 18

Πρόταση κανονισμού

Αιτιολογική σκέψη 25

Κείμενο που προτείνει η Επιτροπή Τροπολογία (25) Ορισμένες μη επαναφορτιζόμενες μπαταρίες γενικής χρήσης μπορεί να συνεπάγονται μη αποδοτική χρήση των πόρων και της ενέργειας. Θα πρέπει να καθοριστούν αντικειμενικές απαιτήσεις για την απόδοση και την ανθεκτικότητα των εν λόγω μπαταριών, προκειμένου να διασφαλιστεί ότι διατίθενται στην αγορά λιγότερες μη επαναφορτιζόμενες φορητές μπαταρίες γενικής χρήσης οι οποίες παρουσιάζουν χαμηλή απόδοση , ιδίως όταν, βάσει αξιολόγησης του κύκλου ζωής, η εναλλακτική χρήση επαναφορτιζόμενων μπαταριών θα απέφερε συνολικά περιβαλλοντικά οφέλη. (25) Ορισμένες μη επαναφορτιζόμενες μπαταρίες γενικής χρήσης μπορεί να συνεπάγονται μη αποδοτική χρήση των πόρων και της ενέργειας. Ωστόσο, σε ορισμένες συσκευές εξακολουθούν να χρησιμοποιούνται μη επαναφορτιζόμενες μπαταρίες. Θα πρέπει να καθοριστούν αντικειμενικές απαιτήσεις για την απόδοση και την ανθεκτικότητα των εν λόγω μπαταριών, προκειμένου να διασφαλιστεί ότι διατίθενται στην αγορά λιγότερες μη επαναφορτιζόμενες φορητές μπαταρίες γενικής χρήσης οι οποίες παρουσιάζουν χαμηλή απόδοση. Η Επιτροπή θα πρέπει να αξιολογεί, όσον αφορά συγκεκριμένες ομάδες προϊόντων που χρησιμοποιούν μη επαναφορτιζόμενες μπαταρίες, βάσει αξιολόγησης του κύκλου ζωής, αν η εναλλακτική χρήση επαναφορτιζόμενων μπαταριών θα απέφερε συνολικά περιβαλλοντικά οφέλη και, συνεπώς, αν η χρήση μη επαναφορτιζόμενων φορητών μπαταριών γενικής χρήσης θα πρέπει να καταργηθεί σταδιακά . Θα πρέπει επίσης να είναι δυνατή η συμπλήρωση των απαιτήσεων του παρόντος κανονισμού με τις απαιτήσεις που καθορίζονται από εκτελεστικά μέτρα δυνάμει της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου (1) για συγκεκριμένα προϊόντα που τροφοδοτούνται με μπαταρίες.

Τροπολογία 19

Πρόταση κανονισμού

Αιτιολογική σκέψη 26

Κείμενο που προτείνει η Επιτροπή Τροπολογία (26) Προκειμένου να διασφαλιστεί ότι οι φορητές μπαταρίες που είναι ενσωματωμένες σε συσκευές υπόκεινται σε κατάλληλη χωριστή συλλογή, επεξεργασία και υψηλής ποιότητας ανακύκλωση όταν καταστούν απόβλητα, απαιτείται η θέσπιση διατάξεων για τη διασφάλιση της δυνατότητας αφαίρεσης και αντικατάστασής τους σε αυτές τις συσκευές. Οι χρησιμοποιημένες μπαταρίες θα πρέπει επίσης να μπορούν να αντικατασταθούν, ώστε να παραταθεί η αναμενόμενη διάρκεια ζωής των συσκευών των οποίων αποτελούν μέρος. Οι γενικές διατάξεις του παρόντος κανονισμού μπορούν να συμπληρώνονται με απαιτήσεις που θα καθορίζονται για συγκεκριμένα προϊόντα που λειτουργούν με μπαταρίες βάσει εκτελεστικών μέτρων δυνάμει της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου (33). Όταν άλλες νομοθετικές πράξεις της Ένωσης ορίζουν ειδικότερες απαιτήσεις, για λόγους ασφάλειας, όσον αφορά την αφαίρεση μπαταριών από προϊόντα (π.χ. παιχνίδια), θα πρέπει να εφαρμόζονται αυτοί οι ειδικοί κανόνες. (26) Προκειμένου να διασφαλιστεί ότι οι φορητές μπαταρίες που είναι ενσωματωμένες σε συσκευές υπόκεινται σε κατάλληλη χωριστή συλλογή, επεξεργασία και υψηλής ποιότητας ανακύκλωση όταν καταστούν απόβλητα, απαιτείται η θέσπιση διατάξεων για τη διασφάλιση της δυνατότητας αφαίρεσης και αντικατάστασής τους σε αυτές τις συσκευές. Θα πρέπει επίσης να θεσπιστούν κανόνες για τις μπαταρίες ελαφρών μέσων μεταφοράς. Οι χρησιμοποιημένες μπαταρίες θα πρέπει επίσης να μπορούν να αντικατασταθούν, ώστε να παραταθεί η αναμενόμενη διάρκεια ζωής των συσκευών των οποίων αποτελούν μέρος. Οι γενικές διατάξεις του παρόντος κανονισμού μπορούν να συμπληρώνονται με απαιτήσεις που θα καθορίζονται για συγκεκριμένα προϊόντα που λειτουργούν με μπαταρίες βάσει εκτελεστικών μέτρων δυνάμει της οδηγίας 2009/125/ΕΚ. Όταν άλλες νομοθετικές πράξεις της Ένωσης ορίζουν ειδικότερες απαιτήσεις, για λόγους ασφάλειας, όσον αφορά την αφαίρεση μπαταριών από προϊόντα (π.χ. παιχνίδια), θα πρέπει να εφαρμόζονται αυτοί οι ειδικοί κανόνες. Θα πρέπει επίσης να θεσπιστούν διατάξεις για τη διασφάλιση της δυνατότητας αφαίρεσης και αντικατάστασης μπαταριών βιομηχανικού τύπου, μπαταριών ελαφρών μέσων μεταφοράς και μπαταριών ηλεκτρικών οχημάτων, με παράλληλη συνεκτίμηση της διαφορετικής φύσης τους και των ειδικών απαιτήσεων ασφάλειας.

Τροπολογία 20

Πρόταση κανονισμού

Αιτιολογική σκέψη 26 α (νέα)

Κείμενο που προτείνει η Επιτροπή Τροπολογία (26α) Οι μπαταρίες αυτοκινήτων, οι μπαταρίες ηλεκτρικών οχημάτων και οι μπαταρίες βιομηχανικού τύπου θα πρέπει να μπορούν να αφαιρούνται και να αντικαθίστανται από ειδικευμένους ανεξάρτητους φορείς. Θα πρέπει να θεσπιστούν διατάξεις για να διασφαλιστεί ότι οι εν λόγω μπαταρίες μπορούν να αφαιρεθούν, να αντικατασταθούν και να αποσυναρμολογηθούν. Είναι σημαντικό να μπορεί να αξιολογείται η ασφάλεια των εν λόγω μπαταριών κατά την επισκευή τους με βάση μη καταστροφικές δοκιμές προσαρμοσμένες σε αυτές. Προκειμένου να διευκολυνθεί η επισκευή μπαταριών αυτοκινήτων, μπαταριών ηλεκτρικών οχημάτων και μπαταριών βιομηχανικού τύπου, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά τη συμπλήρωση του παρόντος κανονισμού για τον ορισμό κριτηρίων αναφορικά με τη δυνατότητα αφαίρεσης, αντικατάστασης και αποσυναρμολόγησης για τις μπαταρίες αυτοκινήτων, τις μπαταρίες ηλεκτρικών οχημάτων και τις μπαταρίες βιομηχανικού τύπου. Προκειμένου να είναι δυνατή η αξιολόγηση της ασφάλειας των εν λόγω μπαταριών κατά την επισκευή τους, θα πρέπει η Επιτροπή να εξουσιοδοτηθεί να εκδίδει πράξεις σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά τον ορισμό κατάλληλων μη καταστροφικών μεθόδων δοκιμών.

Τροπολογία 21

Πρόταση κανονισμού

Αιτιολογική σκέψη 26 β (νέα)

Κείμενο που προτείνει η Επιτροπή Τροπολογία (26β) Προκειμένου να μειωθούν περαιτέρω τα απόβλητα, θα πρέπει να προαχθεί η διαλειτουργικότητα των μπαταριών, των συνδέσμων και των φορτιστών μεταξύ των διαφόρων κατηγοριών προϊόντων μέσω εκτελεστικής νομοθεσίας για τον οικολογικό σχεδιασμό συγκεκριμένων προϊόντων, καθώς και μέσω της επικείμενης πρωτοβουλίας για τα βιώσιμα προϊόντα.

Τροπολογία 22

Πρόταση κανονισμού

Αιτιολογική σκέψη 26 γ (νέα)

Κείμενο που προτείνει η Επιτροπή Τροπολογία (26γ) Η διαλειτουργικότητα των φορτιστών εντός συγκεκριμένων κατηγοριών μπαταριών θα μπορούσε να μειώσει τα περιττά απόβλητα και το κόστος προς όφελος των καταναλωτών και άλλων τελικών χρηστών. Ως εκ τούτου, θα πρέπει να υπάρχει δυνατότητα επαναφόρτισης μπαταριών για ηλεκτρικά οχήματα, ελαφρά μέσα μεταφοράς και επαναφορτιζόμενες μπαταρίες που είναι ενσωματωμένες σε συγκεκριμένες κατηγορίες ηλεκτρικού και ηλεκτρονικού εξοπλισμού, με χρήση κοινών φορτιστών που επιτρέπουν τη διαλειτουργικότητα στο πλαίσιο κάθε κατηγορίας μπαταριών. Ως εκ τούτου, ο παρών κανονισμός θα πρέπει να περιλαμβάνει διατάξεις που θα απαιτούν από την Επιτροπή να αξιολογήσει τον καλύτερο τρόπο θέσπισης εναρμονισμένων προτύπων για κοινούς φορτιστές τα οποία θα τεθούν σε ισχύ το αργότερο έως την 1η Ιανουαρίου 2026 για τις εν λόγω κατηγορίες μπαταριών. Η αξιολόγηση αυτή θα πρέπει να συνοδεύεται, κατά περίπτωση, από νομοθετική πρόταση.

Τροπολογία 23

Πρόταση κανονισμού

Αιτιολογική σκέψη 27

Κείμενο που προτείνει η Επιτροπή Τροπολογία (27) Οι αξιόπιστες μπαταρίες έχουν θεμελιώδη σημασία για τη λειτουργία και την ασφάλεια πολλών προϊόντων, συσκευών και υπηρεσιών. Επομένως, οι μπαταρίες θα πρέπει να σχεδιάζονται και να κατασκευάζονται κατά τρόπο ώστε να διασφαλίζεται η ασφαλής λειτουργία και χρήση τους. Η πτυχή αυτή είναι ιδιαίτερα σημαντική για τα σταθερά συστήματα αποθήκευσης ενέργειας σε μπαταρία, τα οποία επί του παρόντος δεν καλύπτονται από άλλη νομοθεσία της Ένωσης. Ως εκ τούτου, για τα εν λόγω συστήματα αποθήκευσης ενέργειας θα πρέπει να καθοριστούν παράμετροι οι οποίες πρέπει να λαμβάνονται υπόψη κατά τις δοκιμές ασφάλειας. (27) Οι αξιόπιστες μπαταρίες έχουν θεμελιώδη σημασία για τη λειτουργία και την ασφάλεια πολλών προϊόντων, συσκευών και υπηρεσιών. Επομένως, οι μπαταρίες θα πρέπει να σχεδιάζονται και να κατασκευάζονται κατά τρόπο ώστε να διασφαλίζεται η ασφαλής λειτουργία και χρήση τους , προκειμένου να μην προκαλούνται βλάβες ή ζημίες σε ανθρώπους ή στο περιβάλλον ή σε περιουσιακά στοιχεία . Η πτυχή αυτή είναι ιδιαίτερα σημαντική για μπαταρίες εντός σταθερών συστημάτων αποθήκευσης ενέργειας σε μπαταρία, οι οποίες επί του παρόντος δεν καλύπτονται από άλλη νομοθεσία της Ένωσης. Ως εκ τούτου, για τις εν λόγω μπαταρίες θα πρέπει να καθοριστούν παράμετροι οι οποίες πρέπει να λαμβάνονται υπόψη κατά τις δοκιμές ασφάλειας , και να συμπληρωθούν από τα εφαρμοστέα πρότυπα των CEN, CENELEC και IEC .

Τροπολογία 24

Πρόταση κανονισμού

Αιτιολογική σκέψη 28

Κείμενο που προτείνει η Επιτροπή Τροπολογία (28) Προκειμένου να παρέχονται στους τελικούς χρήστες διαφανείς, αξιόπιστες και σαφείς πληροφορίες σχετικά με τις μπαταρίες και τα βασικά χαρακτηριστικά τους, καθώς και τα απόβλητα μπαταριών, να δίνεται η δυνατότητα στους τελικούς χρήστες να λαμβάνουν τεκμηριωμένες αποφάσεις όταν αγοράζουν και απορρίπτουν μπαταρίες και να παρέχεται στους φορείς διαχείρισης αποβλήτων η δυνατότητα να επεξεργάζονται κατάλληλα τα απόβλητα μπαταριών, οι μπαταρίες θα πρέπει να φέρουν σήμανση. Οι μπαταρίες θα πρέπει να φέρουν σήμανση με όλες τις απαραίτητες πληροφορίες σχετικά με τα βασικά χαρακτηριστικά τους, συμπεριλαμβανομένης της χωρητικότητάς τους και της περιεκτικότητάς τους σε ορισμένες επικίνδυνες ουσίες. Προκειμένου να διασφαλιστεί η διαθεσιμότητα των πληροφοριών με την πάροδο του χρόνου, οι πληροφορίες αυτές θα πρέπει να διατίθενται επίσης μέσω κωδικών ταχείας απόκρισης (QR). (28) Προκειμένου να παρέχονται στους τελικούς χρήστες διαφανείς, αξιόπιστες και σαφείς πληροφορίες σχετικά με τις μπαταρίες και τα βασικά χαρακτηριστικά τους, καθώς και τα απόβλητα μπαταριών, να δίνεται η δυνατότητα στους τελικούς χρήστες να λαμβάνουν τεκμηριωμένες αποφάσεις όταν αγοράζουν και απορρίπτουν μπαταρίες και να παρέχεται στους φορείς διαχείρισης αποβλήτων η δυνατότητα να επεξεργάζονται κατάλληλα τα απόβλητα μπαταριών, οι μπαταρίες θα πρέπει να φέρουν σήμανση. Οι μπαταρίες θα πρέπει να φέρουν σήμανση με όλες τις απαραίτητες πληροφορίες σχετικά με τα βασικά χαρακτηριστικά τους, συμπεριλαμβανομένης της χωρητικότητάς τους , των χαρακτηριστικών παραγωγής και της περιεκτικότητάς τους σε ορισμένες επικίνδυνες ουσίες. Προκειμένου να διασφαλιστεί η διαθεσιμότητα των πληροφοριών με την πάροδο του χρόνου, οι πληροφορίες αυτές θα πρέπει να διατίθενται επίσης μέσω κωδικών ταχείας απόκρισης (QR) οι οποίοι θα πρέπει να σέβονται τις κατευθυντήριες γραμμές του προτύπου IEC 18004 του ISO . Ο κωδικός QR που τυπώνεται ή χαράσσεται σε όλες τις μπαταρίες θα πρέπει να δίνει πρόσβαση στο διαβατήριο προϊόντος της μπαταρίας. Οι ετικέτες και οι κωδικοί QR θα πρέπει να είναι προσβάσιμοι για τα άτομα με αναπηρία σύμφωνα με τις απαιτήσεις που ορίζονται στην οδηγία (ΕΕ) 2019/882 του Ευρωπαϊκού Κοινοβουλίου και του Συμβουλίου (1) .

Τροπολογία 25

Πρόταση κανονισμού

Αιτιολογική σκέψη 29

Κείμενο που προτείνει η Επιτροπή Τροπολογία (29) Οι πληροφορίες σχετικά με την απόδοση των μπαταριών είναι απαραίτητες για τη διασφάλιση της ορθής και έγκαιρης ενημέρωσης των τελικών χρηστών, ως καταναλωτών, και, ειδικότερα, της ύπαρξης κοινής βάσης προκειμένου οι καταναλωτές να συγκρίνουν διαφορετικές μπαταρίες πριν να πραγματοποιήσουν την αγορά τους. Κατά συνέπεια, οι φορητές μπαταρίες γενικής χρήσης και οι μπαταρίες αυτοκινήτων θα πρέπει να επισημαίνονται με ετικέτα που να αναφέρει την ελάχιστη μέση διάρκειά τους όταν χρησιμοποιούνται σε συγκεκριμένες εφαρμογές. Επιπλέον, είναι σημαντική η παροχή καθοδήγησης στον τελικό χρήστη όσον αφορά την κατάλληλη απόρριψη των αποβλήτων μπαταριών. (29) Οι πληροφορίες σχετικά με την απόδοση των μπαταριών είναι απαραίτητες για τη διασφάλιση της ορθής και έγκαιρης ενημέρωσης των τελικών χρηστών, και ιδίως των καταναλωτών, και, ειδικότερα, της ύπαρξης κοινής βάσης προκειμένου οι καταναλωτές να συγκρίνουν διαφορετικές μπαταρίες πριν να πραγματοποιήσουν την αγορά τους. Κατά συνέπεια, οι φορητές μπαταρίες , οι μπαταρίες ελαφρών μέσων μεταφοράς και οι μπαταρίες αυτοκινήτων θα πρέπει να επισημαίνονται με ετικέτα που να αναφέρει την ελάχιστη μέση διάρκειά τους όταν χρησιμοποιούνται σε συγκεκριμένες εφαρμογές , καθώς και την προσδοκώμενη διάρκεια ζωής τους . Επιπλέον, είναι σημαντική η παροχή καθοδήγησης στον τελικό χρήστη όσον αφορά την κατάλληλη απόρριψη των αποβλήτων μπαταριών.

Τροπολογία 26

Πρόταση κανονισμού

Αιτιολογική σκέψη 30

Κείμενο που προτείνει η Επιτροπή Τροπολογία (30) Οι επαναφορτιζόμενες μπαταρίες βιομηχανικού τύπου και οι μπαταρίες ηλεκτρικών οχημάτων με εσωτερική αποθήκευση χωρητικότητας άνω των 2 kWh θα πρέπει να περιέχουν σύστημα διαχείρισης μπαταρίας το οποίο να αποθηκεύει δεδομένα , προκειμένου η κατάσταση υγείας και η αναμενόμενη διάρκεια ζωής των μπαταριών να μπορούν να προσδιορίζονται ανά πάσα στιγμή από τον τελικό χρήστη ή οποιοδήποτε άλλον τρίτο που ενεργεί για λογαριασμό του. Για την αναπροσαρμογή της χρήσης ή την ανακατασκευή μιας μπαταρίας, θα πρέπει να παρέχεται πρόσβαση στο σύστημα διαχείρισης μπαταρίας στο νομικό ή φυσικό πρόσωπο που έχει αγοράσει νόμιμα τη μπαταρία ή σε οποιονδήποτε τρίτο που ενεργεί για λογαριασμό του ανά πάσα στιγμή για την αξιολόγηση της υπολειμματικής αξίας της μπαταρίας, τη διευκόλυνση της επαναχρησιμοποίησης, της αναπροσαρμογής χρήσης ή της ανακατασκευής της μπαταρίας και για ή της ανακατασκευής της μπαταρίας, καθώς και για τη διαθεσιμότητα της μπαταρίας σε ανεξάρτητους φορείς σωρευτικής εκπροσώπησης, όπως ορίζονται στην οδηγία (ΕΕ) 2019/944 του Ευρωπαϊκού Κοινοβουλίου και του Συμβουλίου (34) που εκμεταλλεύονται εικονικούς σταθμούς ηλεκτροπαραγωγής σε δίκτυα ηλεκτρικής ενέργειας. Η απαίτηση αυτή θα πρέπει να εφαρμόζεται επιπλέον της ενωσιακής νομοθεσίας για την έγκριση τύπου οχημάτων, συμπεριλαμβανομένων των τεχνικών προδιαγραφών που μπορεί να προέρχονται από τις εργασίες της άτυπης ομάδας εργασίας της ΟΕΕ/ΗΕ για τα ηλεκτρικά οχήματα και το περιβάλλον σχετικά με την πρόσβαση σε δεδομένα στα ηλεκτρικά οχήματα. (30) Οι μπαταρίες εντός σταθερών συστημάτων αποθήκευσης ενέργειας σε μπαταρία, οι μπαταρίες ελαφρών μέσων μεταφοράς και οι μπαταρίες ηλεκτρικών οχημάτων περιέχουν σύστημα διαχείρισης μπαταρίας το οποίο αποθηκεύει δεδομένα . Το σύστημα διαχείρισης μπαταρίας θα πρέπει να περιλαμβάνει πληροφορίες σχετικά με την κατάσταση υγείας και την αναμενόμενη διάρκεια ζωής των μπαταριών ώστε οι εν λόγω πτυχές να μπορούν να προσδιορίζονται ανά πάσα στιγμή από τον τελικό χρήστη ή οποιοδήποτε άλλον τρίτο που ενεργεί για λογαριασμό του. Για τη διευκόλυνση της επαναχρησιμοποίησης, της αναπροσαρμογής της χρήσης ή της ανακατασκευής μιας μπαταρίας, θα πρέπει να παρέχονται δεδομένα μόνο για ανάγνωση από την πρόσβαση στο σύστημα διαχείρισης μπαταρίας στο νομικό ή φυσικό πρόσωπο που έχει αγοράσει νόμιμα τη μπαταρία ή σε οποιονδήποτε τρίτο που ενεργεί για λογαριασμό του ανά πάσα στιγμή για την αξιολόγηση της υπολειμματικής αξίας της μπαταρίας, τη διευκόλυνση της προετοιμασίας για επαναχρησιμοποίηση, της επαναχρησιμοποίησης, της προετοιμασίας για αναπροσαρμογή χρήσης, της αναπροσαρμογής χρήσης ή της ανακατασκευής της μπαταρίας, καθώς και για τη διαθεσιμότητα της μπαταρίας σε ανεξάρτητους φορείς σωρευτικής εκπροσώπησης, όπως ορίζονται στην οδηγία (ΕΕ) 2019/944 του Ευρωπαϊκού Κοινοβουλίου και του Συμβουλίου (34) που εκμεταλλεύονται εικονικούς σταθμούς ηλεκτροπαραγωγής σε δίκτυα ηλεκτρικής ενέργειας , συμπεριλαμβανομένων των αναγκαίων χαρακτηριστικών που επιτρέπουν τη λειτουργία υπηρεσιών οχήματος προς δίκτυο . Προκειμένου να διευκολυνθεί η υιοθέτηση και η χρήση τους στην Ένωση, οι μπαταρίες ηλεκτρικών οχημάτων και οι μπαταρίες ελαφρών μέσων μεταφοράς θα πρέπει να διαθέτουν, σε πραγματικό χρόνο, επί του οχήματος δεδομένα μόνο για ανάγνωση σχετικά με την κατάσταση υγείας, την κατάσταση φόρτισης, το σημείο ρύθμισης ισχύος και τη χωρητικότητα της μπαταρίας. Το σύστημα διαχείρισης μπαταρίας για μπαταρίες ηλεκτρικών οχημάτων θα πρέπει επίσης να διαθέτει λειτουργία επικοινωνίας, ώστε να είναι δυνατό να διαθέτει λειτουργίες έξυπνης φόρτισης, όπως η φόρτιση από όχημα σε δίκτυο, από όχημα σε φορτίο, από όχημα σε όχημα, από όχημα σε εφεδρική μπαταρία και από όχημα σε κτίριο. Η απαίτηση αυτή θα πρέπει να εφαρμόζεται επιπλέον της ενωσιακής νομοθεσίας για την έγκριση τύπου οχημάτων, συμπεριλαμβανομένων των τεχνικών προδιαγραφών που μπορεί να προέρχονται από τις εργασίες της άτυπης ομάδας εργασίας της ΟΕΕ/ΗΕ για τα ηλεκτρικά οχήματα και το περιβάλλον σχετικά με την πρόσβαση σε δεδομένα στα ηλεκτρικά οχήματα. Οι τεχνικές προδιαγραφές που βασίζονται στους παγκόσμιους τεχνικούς κανονισμούς της ΟΕΕ/ΗΕ (ΠΤΚ ΟΕΕ/ΗΕ), μόλις τεθούν σε εφαρμογή δυνάμει του δικαίου της Ένωσης, θα πρέπει να θεωρούνται σημείο αναφοράς για τα δεδομένα σχετικά με τις παραμέτρους για τον προσδιορισμό της κατάστασης υγείας και της αναμενόμενης διάρκειας ζωής των μπαταριών που πρέπει να περιέχονται στο σύστημα διαχείρισης μπαταρίας.

Τροπολογία 27

Πρόταση κανονισμού

Αιτιολογική σκέψη 31

Κείμενο που προτείνει η Επιτροπή Τροπολογία (31) Ορισμένες ειδικές ανά προϊόν απαιτήσεις βάσει του παρόντος κανονισμού, μεταξύ άλλων όσον αφορά την απόδοση, την ανθεκτικότητα, την αναπροσαρμογή χρήσης και την ασφάλεια, θα πρέπει να μετρώνται με τη χρήση αξιόπιστων, ακριβών και αναπαραγώγιμων μεθόδων που λαμβάνουν υπόψη τις γενικώς αναγνωρισμένες πλέον σύγχρονες μεθόδους μετρήσεων και υπολογισμού. Προκειμένου να διασφαλιστεί ότι δεν υπάρχουν φραγμοί στο εμπόριο στην εσωτερική αγορά, τα πρότυπα θα πρέπει να είναι εναρμονισμένα σε επίπεδο Ένωσης. Αυτές οι μέθοδοι και τα πρότυπα θα πρέπει, στο μέτρο του δυνατού, να λαμβάνουν υπόψη τις πραγματικές συνθήκες χρήσης των μπαταριών, να αντικατοπτρίζουν τη συμπεριφορά του μέσου καταναλωτή και να χαρακτηρίζονται από αυστηρότητα, ώστε να αποτρέπουν την εκούσια ή ακούσια καταστρατήγηση. Μόλις εγκριθεί η αναφορά σε τέτοιο πρότυπο σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (35) και δημοσιευτεί στην Επίσημη Εφημερίδα της Ευρωπαϊκής Ένωσης, θα τεκμαίρεται ότι υπάρχει συμμόρφωση με τις εν λόγω ειδικές ανά προϊόν απαιτήσεις που θεσπίζονται με βάση τον παρόντα κανονισμό, υπό την προϋπόθεση ότι το αποτέλεσμα των μεθόδων αυτών αποδεικνύει ότι έχουν επιτευχθεί οι ελάχιστες τιμές που καθορίστηκαν για τις εν λόγω ουσιαστικές απαιτήσεις. Ελλείψει δημοσιευμένων προτύπων κατά τον χρόνο εφαρμογής των ειδικών ανά προϊόν απαιτήσεων, η Επιτροπή θα πρέπει να θεσπίζει κοινές προδιαγραφές μέσω εκτελεστικών πράξεων και η τήρηση των εν λόγω προδιαγραφών θα πρέπει επίσης να συνιστά τεκμήριο συμμόρφωσης. Σε περίπτωση που διαπιστωθεί, σε μεταγενέστερο στάδιο, ότι οι κοινές προδιαγραφές παρουσιάζουν ελλείψεις, η Επιτροπή θα πρέπει να τις τροποποιεί ή να τις καταργεί με εκτελεστική πράξη. (31) Ορισμένες ειδικές ανά προϊόν απαιτήσεις βάσει του παρόντος κανονισμού, μεταξύ άλλων όσον αφορά την απόδοση, την ανθεκτικότητα, την αναπροσαρμογή χρήσης και την ασφάλεια, θα πρέπει να μετρώνται με τη χρήση αξιόπιστων, ακριβών και αναπαραγώγιμων μεθόδων που λαμβάνουν υπόψη τις γενικώς αναγνωρισμένες πλέον σύγχρονες μεθόδους μετρήσεων , πρότυπα και μεθόδους υπολογισμού. Προκειμένου να διασφαλιστεί ότι δεν υπάρχουν φραγμοί στο εμπόριο στην εσωτερική αγορά, τα πρότυπα θα πρέπει να είναι εναρμονισμένα σε επίπεδο Ένωσης. Αυτές οι μέθοδοι και τα πρότυπα θα πρέπει, στο μέτρο του δυνατού, να λαμβάνουν υπόψη τις πραγματικές συνθήκες χρήσης των μπαταριών, να αντικατοπτρίζουν τη συμπεριφορά του μέσου καταναλωτή και να χαρακτηρίζονται από αυστηρότητα, ώστε να αποτρέπουν την εκούσια ή ακούσια καταστρατήγηση. Μόλις εγκριθεί η αναφορά σε τέτοιο πρότυπο σύμφωνα με τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (35) και δημοσιευτεί στην Επίσημη Εφημερίδα της Ευρωπαϊκής Ένωσης, θα τεκμαίρεται ότι υπάρχει συμμόρφωση με τις εν λόγω ειδικές ανά προϊόν απαιτήσεις που θεσπίζονται με βάση τον παρόντα κανονισμό, υπό την προϋπόθεση ότι το αποτέλεσμα των μεθόδων αυτών αποδεικνύει ότι έχουν επιτευχθεί οι ελάχιστες τιμές που καθορίστηκαν για τις εν λόγω ουσιαστικές απαιτήσεις. Προκειμένου να αποφευχθούν τα διπλά πρότυπα, να μεγιστοποιηθεί η αποδοτικότητα και να συμπεριληφθεί η μεγαλύτερη δυνατή εμπειρογνωμοσύνη και γνώση αιχμής, η Επιτροπή θα πρέπει να ζητήσει από έναν ή περισσότερους ευρωπαϊκούς οργανισμούς τυποποίησης να καταρτίσουν πρότυπο όπου υπάρχει έλλειψη ενός τέτοιου προτύπου. Ελλείψει δημοσιευμένων προτύπων κατά τον χρόνο εφαρμογής των ειδικών ανά προϊόν απαιτήσεων, ή σε περίπτωση μη ικανοποιητικής απόκρισης από τον οικείο ευρωπαϊκό οργανισμό τυποποίησης, η Επιτροπή θα πρέπει να θεσπίζει , σε εξαιρετικές και αιτιολογημένες περιπτώσεις και κατόπιν διαβούλευσης με τα οικεία ενδιαφερόμενα μέρη, κοινές προδιαγραφές μέσω εκτελεστικών πράξεων, και η τήρηση των εν λόγω προδιαγραφών θα πρέπει επίσης να συνιστά τεκμήριο συμμόρφωσης. Σε περίπτωση που διαπιστωθεί, σε μεταγενέστερο στάδιο, ότι οι κοινές προδιαγραφές παρουσιάζουν ελλείψεις, η Επιτροπή θα πρέπει να τις τροποποιεί ή να τις καταργεί με εκτελεστική πράξη.

Τροπολογία 28

Πρόταση κανονισμού

Αιτιολογική σκέψη 31 α (νέα)

Κείμενο που προτείνει η Επιτροπή Τροπολογία (31α) Η ενεργός συμμετοχή στο έργο των διεθνών επιτροπών τυποποίησης αποτελεί σημαντική στρατηγική προϋπόθεση για τη διάθεση των μελλοντικών τεχνολογιών στην αγορά. Σε ορισμένες περιπτώσεις, η Ένωση υποεκπροσωπείται σε αυτές τις επιτροπές. Ως εκ τούτου, η Επιτροπή και τα κράτη μέλη θα πρέπει να στηρίξουν ενεργά το έργο των ευρωπαϊκών εταιρειών στο πλαίσιο αυτών των διεθνών επιτροπών τυποποίησης. Προτού εξετάσει το ενδεχόμενο έγκρισης προτύπων μέσω παράγωγου δικαίου, η Επιτροπή θα πρέπει να αξιολογήσει προσεκτικά το έργο που έχει πραγματοποιηθεί σε διεθνές επίπεδο.

Τροπολογία 29

Πρόταση κανονισμού

Αιτιολογική σκέψη 31 β (νέα)

Κείμενο που προτείνει η Επιτροπή Τροπολογία (31β) Η Επιτροπή θα πρέπει να εξασφαλίσει συνοχή αναφορικά με τα εναρμονισμένα πρότυπα και τις κοινές προδιαγραφές στο πλαίσιο του παρόντος κανονισμού και κατά την αναθεώρηση του κανονισμού (ΕΕ) αριθ. 1025/2012.

Τροπολογία 30

Πρόταση κανονισμού

Αιτιολογική σκέψη 32

Κείμενο που προτείνει η Επιτροπή Τροπολογία (32) Για να διασφαλίζεται η αποτελεσματική πρόσβαση σε πληροφορίες για σκοπούς εποπτείας της αγοράς, η προσαρμογή στις νέες τεχνολογίες και η διασφάλιση της ανθεκτικότητας σε περίπτωση παγκόσμιων κρίσεων, όπως η πανδημία COVID-19, θα πρέπει να είναι δυνατή η ηλεκτρονική παροχή πληροφοριών για τη συμμόρφωση με όλες τις πράξεις της Ένωσης που εφαρμόζονται στις μπαταρίες, με τη μορφή ενιαίας δήλωσης συμμόρφωσης ΕΕ. (32) Για να διασφαλίζεται η αποτελεσματική πρόσβαση σε πληροφορίες για σκοπούς εποπτείας της αγοράς, η προσαρμογή στις νέες τεχνολογίες και η διασφάλιση της ανθεκτικότητας σε περίπτωση παγκόσμιων κρίσεων, όπως η πανδημία COVID-19, θα μπορούσαν να παρέχονται ηλεκτρονικά πληροφορίες για τη συμμόρφωση με όλες τις πράξεις της Ένωσης που εφαρμόζονται στις μπαταρίες, με τη μορφή ενιαίας δήλωσης συμμόρφωσης ΕΕ.

Τροπολογία 31

Πρόταση κανονισμού

Αιτιολογική σκέψη 35

Κείμενο που προτείνει η Επιτροπή Τροπολογία (35) Ωστόσο, οι επιλεγείσες ενότητες δεν αντικατοπτρίζουν ορισμένες ειδικές πτυχές των μπαταριών και, ως εκ τούτου, είναι αναγκαίο να προσαρμοστούν οι ενότητες που έχουν επιλεγεί για τη διαδικασία αξιολόγησης της συμμόρφωσης. Προκειμένου να ληφθεί υπόψη ο καινοφανής και πολύπλοκος χαρακτήρας των απαιτήσεων βιωσιμότητας, ασφάλειας και επισήμανσης που ορίζονται στον παρόντα κανονισμό και προκειμένου να διασφαλιστεί η συμμόρφωση των μπαταριών που διατίθενται στην αγορά με τις νομικές απαιτήσεις, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση των διαδικασιών αξιολόγησης της συμμόρφωσης με την προσθήκη σταδίων επαλήθευσης ή την αλλαγή της ενότητας αξιολόγησης, με βάση τις εξελίξεις στην αγορά ή στην αξιακή αλυσίδα μπαταριών. (35) Ωστόσο, οι επιλεγείσες ενότητες δεν αντικατοπτρίζουν ορισμένες ειδικές πτυχές των μπαταριών και, ως εκ τούτου, είναι αναγκαίο να προσαρμοστούν οι ενότητες που έχουν επιλεγεί για τη διαδικασία αξιολόγησης της συμμόρφωσης. Προκειμένου να ληφθεί υπόψη ο καινοφανής και πολύπλοκος χαρακτήρας των απαιτήσεων βιωσιμότητας, ασφάλειας, επισήμανσης και ενημέρωσης που ορίζονται στον παρόντα κανονισμό και προκειμένου να διασφαλιστεί η συμμόρφωση των μπαταριών που διατίθενται στην αγορά με τις νομικές απαιτήσεις, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση των διαδικασιών αξιολόγησης της συμμόρφωσης με την προσθήκη σταδίων επαλήθευσης ή την αλλαγή της ενότητας αξιολόγησης, με βάση τις εξελίξεις στην αγορά ή στην αξιακή αλυσίδα μπαταριών. Απαιτούνται αυστηρές διαδικασίες αξιολόγησης της συμμόρφωσης προκειμένου να διασφαλιστεί η ύπαρξη συμμόρφωσης με τις απαιτήσεις βιωσιμότητας και τις υποχρεώσεις δέουσας επιμέλειας στην αξιακή αλυσίδα οι οποίες ορίζονται στον παρόντα κανονισμό.

Τροπολογία 32

Πρόταση κανονισμού

Αιτιολογική σκέψη 38

Κείμενο που προτείνει η Επιτροπή Τροπολογία (38) Λόγω του καινοφανούς και πολύπλοκου χαρακτήρα των απαιτήσεων βιωσιμότητας, ασφάλειας και επισήμανσης για τις μπαταρίες και προκειμένου να διασφαλίζεται ομοιόμορφο επίπεδο ποιότητας κατά την αξιολόγηση της συμμόρφωσης των μπαταριών, είναι αναγκαίο να καθοριστούν απαιτήσεις για τις κοινοποιούσες αρχές που συμμετέχουν στην αξιολόγηση, την κοινοποίηση και την παρακολούθηση των κοινοποιημένων οργανισμών. Ειδικότερα, θα πρέπει να διασφαλίζεται ότι η κοινοποιούσα αρχή είναι αντικειμενική και αμερόληπτη όσον αφορά τη δραστηριότητά της. Επιπλέον, οι κοινοποιούσες αρχές θα πρέπει να υποχρεούνται να διασφαλίζουν την εμπιστευτικότητα των πληροφοριών που λαμβάνουν, αλλά θα πρέπει, ωστόσο, να είναι σε θέση να ανταλλάσσουν πληροφορίες σχετικά με τους κοινοποιημένους οργανισμούς με τις εθνικές αρχές, τις κοινοποιούσες αρχές άλλων κρατών μελών και την Επιτροπή, προκειμένου να διασφαλίζεται συνέπεια στην αξιολόγηση της συμμόρφωσης. (38) Λόγω του καινοφανούς και πολύπλοκου χαρακτήρα των απαιτήσεων βιωσιμότητας, απόδοσης, ασφάλειας, επισήμανσης και ενημέρωσης για τις μπαταρίες και προκειμένου να διασφαλίζεται ομοιόμορφο επίπεδο ποιότητας κατά την αξιολόγηση της συμμόρφωσης των μπαταριών, είναι αναγκαίο να καθοριστούν απαιτήσεις για τις κοινοποιούσες αρχές που συμμετέχουν στην αξιολόγηση, την κοινοποίηση και την παρακολούθηση των κοινοποιημένων οργανισμών. Ειδικότερα, θα πρέπει να διασφαλίζεται ότι η κοινοποιούσα αρχή είναι αντικειμενική και αμερόληπτη όσον αφορά τη δραστηριότητά της και διαθέτει επαρκή αριθμό τεχνικά καταρτισμένων μελών προσωπικού ώστε να εκτελεί τα καθήκοντά της . Επιπλέον, οι κοινοποιούσες αρχές θα πρέπει να υποχρεούνται να διασφαλίζουν την εμπιστευτικότητα των πληροφοριών που λαμβάνουν, αλλά θα πρέπει, ωστόσο, να είναι σε θέση να ανταλλάσσουν πληροφορίες σχετικά με τους κοινοποιημένους οργανισμούς με τις εθνικές αρχές, τις κοινοποιούσες αρχές άλλων κρατών μελών και την Επιτροπή, προκειμένου να διασφαλίζεται συνέπεια στην αξιολόγηση της συμμόρφωσης.

Τροπολογία 33

Πρόταση κανονισμού

Αιτιολογική σκέψη 39

Κείμενο που προτείνει η Επιτροπή Τροπολογία (39) Είναι σημαντικό όλοι οι κοινοποιημένοι οργανισμοί να εκτελούν τα καθήκοντά τους στο ίδιο επίπεδο και υπό συνθήκες θεμιτού ανταγωνισμού και αυτονομίας. Κατά συνέπεια, θα πρέπει να οριστούν απαιτήσεις για τους οργανισμούς αξιολόγησης της συμμόρφωσης που επιθυμούν να κοινοποιηθούν για να διεξάγουν δραστηριότητες αξιολόγησης της συμμόρφωσης. Οι απαιτήσεις αυτές θα πρέπει να συνεχίσουν να εφαρμόζονται ως προϋπόθεση για τη διατήρηση της επάρκειας του κοινοποιημένου οργανισμού. Για να διασφαλίζεται η αυτονομία του κοινοποιημένου οργανισμού, ο εν λόγω οργανισμός και το προσωπικό που απασχολεί θα πρέπει να υποχρεούνται να διατηρούν την ανεξαρτησία τους από τους οικονομικούς φορείς της αξιακής αλυσίδας μπαταριών και από άλλες εταιρείες, συμπεριλαμβανομένων των επιχειρηματικών ενώσεων και των μητρικών και θυγατρικών εταιρειών. Ο κοινοποιημένος οργανισμός θα πρέπει να υποχρεούται να τεκμηριώσει την ανεξαρτησία του και να παράσχει τη σχετική τεκμηρίωση στην κοινοποιούσα αρχή. (39) Είναι σημαντικό όλοι οι κοινοποιημένοι οργανισμοί να εκτελούν τα καθήκοντά τους στο ίδιο επίπεδο και υπό συνθήκες θεμιτού ανταγωνισμού και αυτονομίας. Κατά συνέπεια, θα πρέπει να οριστούν απαιτήσεις για τους οργανισμούς αξιολόγησης της συμμόρφωσης που επιθυμούν να κοινοποιηθούν για να διεξάγουν δραστηριότητες αξιολόγησης της συμμόρφωσης. Οι απαιτήσεις αυτές θα πρέπει να συνεχίσουν να εφαρμόζονται ως προϋπόθεση για τη διατήρηση της επάρκειας του κοινοποιημένου οργανισμού. Για να διασφαλίζεται η αυτονομία του κοινοποιημένου οργανισμού, ο εν λόγω οργανισμός και το προσωπικό που απασχολεί θα πρέπει να υποχρεούνται να διατηρούν την ανεξαρτησία τους από τους οικονομικούς φορείς της αξιακής αλυσίδας μπαταριών και από άλλες εταιρείες, συμπεριλαμβανομένων των επιχειρηματικών ενώσεων και των μητρικών και θυγατρικών εταιρειών. Ο κοινοποιημένος οργανισμός θα πρέπει να υποχρεούται να τεκμηριώσει την ανεξαρτησία του και να παράσχει τη σχετική τεκμηρίωση στην κοινοποιούσα αρχή. Θα πρέπει επίσης να απαιτείται η ύπαρξη εναλλασσόμενων ομάδων και κατάλληλων περιόδων αναμονής.

Τροπολογία 34

Πρόταση κανονισμού

Αιτιολογική σκέψη 42

Κείμενο που προτείνει η Επιτροπή Τροπολογία (42) Επειδή οι υπηρεσίες που προσφέρουν οι κοινοποιημένοι οργανισμοί σε ένα κράτος μέλος ενδέχεται να αφορούν μπαταρίες που καθίστανται διαθέσιμες στην αγορά ολόκληρης της Ένωσης, κρίνεται σκόπιμο να δοθεί στα άλλα κράτη μέλη και στην Επιτροπή η δυνατότητα να υποβάλλουν ενστάσεις σχετικά με κοινοποιημένο οργανισμό. Προκειμένου να διασφαλιστούν ενιαίοι όροι για την εφαρμογή του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες ώστε να ζητεί από την κοινοποιούσα αρχή να λάβει διορθωτικά μέτρα σε περίπτωση που κοινοποιημένος οργανισμός δεν πληροί ή παύει να πληροί τις απαιτήσεις του παρόντος κανονισμού. (42) Επειδή οι υπηρεσίες που προσφέρουν οι κοινοποιημένοι οργανισμοί σε ένα κράτος μέλος ενδέχεται να αφορούν μπαταρίες που καθίστανται διαθέσιμες στην αγορά ολόκληρης της Ένωσης, κρίνεται σκόπιμο να δοθεί στα άλλα κράτη μέλη, στην Επιτροπή , σε οικονομικούς φορείς και σε οικεία ενδιαφερόμενα μέρη η δυνατότητα να υποβάλλουν ενστάσεις σχετικά με κοινοποιημένο οργανισμό. Η Επιτροπή, κατά τη διαδικασία έρευνας, θα πρέπει να ζητεί τη συμβουλή ενωσιακής εγκατάστασης δοκιμών που έχει οριστεί σύμφωνα με τον κανονισμό (ΕΕ) 2019/1020. Προκειμένου να διασφαλιστούν ενιαίοι όροι για την εφαρμογή του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες ώστε να ζητεί από την κοινοποιούσα αρχή να λάβει διορθωτικά μέτρα σε περίπτωση που κοινοποιημένος οργανισμός δεν πληροί ή παύει να πληροί τις απαιτήσεις του παρόντος κανονισμού.

Τροπολογία 35

Πρόταση κανονισμού

Αιτιολογική σκέψη 43

Κείμενο που προτείνει η Επιτροπή Τροπολογία (43) Για λόγους διευκόλυνσης και επιτάχυνσης της διαδικασίας αξιολόγησης της συμμόρφωσης, της πιστοποίησης και, εν τέλει, της πρόσβασης στην αγορά και λαμβανομένου υπόψη του καινοφανούς και πολύπλοκου χαρακτήρα των απαιτήσεων βιωσιμότητας, ασφάλειας και επισήμανσης για τις μπαταρίες, έχει καθοριστική σημασία οι κοινοποιημένοι οργανισμοί να έχουν συνεχή πρόσβαση σε όλο τον εξοπλισμό δοκιμών και τις εγκαταστάσεις δοκιμών που απαιτούνται και να εφαρμόζουν τις διαδικασίες χωρίς περιττές επιβαρύνσεις για τους οικονομικούς φορείς. Για τον ίδιο λόγο, και για να διασφαλιστεί η ίση μεταχείριση των οικονομικών φορέων, οι κοινοποιημένοι οργανισμοί θα πρέπει να εφαρμόζουν με συνέπεια τις διαδικασίες αξιολόγησης της συμμόρφωσης. (43) Για λόγους διευκόλυνσης και επιτάχυνσης της διαδικασίας αξιολόγησης της συμμόρφωσης, της πιστοποίησης και, εν τέλει, της πρόσβασης στην αγορά και λαμβανομένου υπόψη του καινοφανούς και πολύπλοκου χαρακτήρα των απαιτήσεων βιωσιμότητας, ασφάλειας, επισήμανσης και ενημέρωσης για τις μπαταρίες, έχει καθοριστική σημασία οι κοινοποιημένοι οργανισμοί να έχουν συνεχή πρόσβαση σε όλο τον εξοπλισμό δοκιμών και τις εγκαταστάσεις δοκιμών που απαιτούνται και να εφαρμόζουν τις διαδικασίες χωρίς περιττές επιβαρύνσεις για τους οικονομικούς φορείς. Για τον ίδιο λόγο, και για να διασφαλιστεί η ίση μεταχείριση των οικονομικών φορέων, οι κοινοποιημένοι οργανισμοί θα πρέπει να εφαρμόζουν με συνέπεια τις διαδικασίες αξιολόγησης της συμμόρφωσης.

Τροπολογία 36

Πρόταση κανονισμού

Αιτιολογική σκέψη 51

Κείμενο που προτείνει η Επιτροπή Τροπολογία (51) Για τη διευκόλυνση της επικοινωνίας μεταξύ των οικονομικών φορέων, των αρχών εποπτείας της αγοράς και των καταναλωτών, οι οικονομικοί φορείς θα πρέπει να περιλαμβάνουν στα στοιχεία επικοινωνίας τους διαδικτυακή διεύθυνση , επιπλέον της ταχυδρομικής διεύθυνσης . (51) Για τη διευκόλυνση της επικοινωνίας μεταξύ των οικονομικών φορέων, των αρχών εποπτείας της αγοράς και των καταναλωτών, οι οικονομικοί φορείς θα πρέπει να περιλαμβάνουν στα στοιχεία επικοινωνίας τους αριθμό τηλεφώνου, ταχυδρομική διεύθυνση, διεύθυνση ηλεκτρονικού ταχυδρομείου και διαδικτυακή διεύθυνση.

Τροπολογία 37

Πρόταση κανονισμού

Αιτιολογική σκέψη 52

Κείμενο που προτείνει η Επιτροπή Τροπολογία (52) Είναι αναγκαίο να εξασφαλιστεί ότι οι μπαταρίες από τρίτες χώρες που εισέρχονται στην αγορά της Ένωσης, είτε αυτές εισάγονται ως αυτοτελείς μπαταρίες είτε περιέχονται σε προϊόντα, συμμορφώνονται με τις απαιτήσεις του παρόντος κανονισμού και, ιδίως, ότι οι κατασκευαστές έχουν διενεργήσει τις κατάλληλες διαδικασίες αξιολόγησης της συμμόρφωσης όσον αφορά τις εν λόγω μπαταρίες. Θα πρέπει, επομένως, να υπάρξει πρόβλεψη ώστε οι εισαγωγείς να εξασφαλίζουν ότι οι μπαταρίες τις οποίες διαθέτουν στην αγορά και θέτουν σε λειτουργία συμμορφώνονται με τις απαιτήσεις του παρόντος κανονισμού και ότι η σήμανση CE επί των μπαταριών και η τεκμηρίωση που καταρτίζουν οι κατασκευαστές είναι στη διάθεση των εθνικών αρχών για επιθεώρηση. (52) Είναι αναγκαίο να εξασφαλιστεί ότι οι μπαταρίες από τρίτες χώρες που εισέρχονται στην αγορά της Ένωσης, είτε αυτές εισάγονται ως αυτοτελείς μπαταρίες είτε περιέχονται σε προϊόντα, συμμορφώνονται με τις απαιτήσεις του παρόντος κανονισμού και με τη σχετική ισχύουσα νομοθεσία της Ένωσης, και, ιδίως, ότι οι κατασκευαστές έχουν διενεργήσει τις κατάλληλες διαδικασίες αξιολόγησης της συμμόρφωσης όσον αφορά τις εν λόγω μπαταρίες. Θα πρέπει να δοθεί ιδιαίτερη προσοχή ώστε να διασφαλίζεται η αξιοπιστία και η ανεξαρτησία του τρίτου φορέα που πραγματοποιεί έλεγχο όσον αφορά τις απαιτήσεις του παρόντος κανονισμού σε σχέση με τη διαδικασία παραγωγής των μπαταριών. Ως εκ τούτου, θα πρέπει να εξασφαλίζεται πλήρως η συμμόρφωση με τη δήλωση αποτυπώματος άνθρακα, το ανακυκλωμένο περιεχόμενο, καθώς και τις υποχρεώσεις δέουσας επιμέλειας όσον αφορά τα ανθρώπινα δικαιώματα και την αξιακή αλυσίδα των μπαταριών που ορίζονται στον παρόντα κανονισμό. Θα πρέπει, επομένως, να υπάρξει πρόβλεψη ώστε οι εισαγωγείς να εξασφαλίζουν ότι οι μπαταρίες τις οποίες διαθέτουν στην αγορά και θέτουν σε λειτουργία συμμορφώνονται με τις απαιτήσεις του παρόντος κανονισμού και ότι η σήμανση CE επί των μπαταριών και η τεκμηρίωση που καταρτίζουν οι κατασκευαστές είναι στη διάθεση των εθνικών αρχών για επιθεώρηση. Οι εν λόγω αρχές, ιδίως κατά τη διενέργεια ελέγχων σε προϊόντα που εισέρχονται στην αγορά της Ένωσης από τρίτες χώρες, θα πρέπει να διασφαλίζουν την ύπαρξη συνεπούς επιβολής του ενωσιακού δικαίου μέσω αποτελεσματικού και ομοιόμορφου επιπέδου ελέγχου, σύμφωνα με τον κανονισμό (ΕΕ) 2019/1020.

Τροπολογία 38

Πρόταση κανονισμού

Αιτιολογική σκέψη 53

Κείμενο που προτείνει η Επιτροπή Τροπολογία (53) Κατά τη διάθεση μιας μπαταρίας στην αγορά ή τη θέση της σε λειτουργία, κάθε εισαγωγέας θα πρέπει να αναγράφει στη μπαταρία το όνομα, την καταχωρισμένη εμπορική επωνυμία ή το καταχωρισμένο εμπορικό σήμα του εισαγωγέα, καθώς και την ταχυδρομική διεύθυνση. Θα πρέπει να προβλέπονται εξαιρέσεις όταν το μέγεθος της μπαταρίας δεν επιτρέπει κάτι τέτοιο. Περιλαμβάνονται περιπτώσεις στις οποίες ο εισαγωγέας θα πρέπει να ανοίξει τη συσκευασία για να τοποθετήσει το όνομα και τη διεύθυνση στη μπαταρία ή περιπτώσεις στις οποίες το μέγεθος της μπαταρίας είναι πολύ μικρό για να τοποθετηθεί η πληροφορία αυτή. (53) Κατά τη διάθεση μιας μπαταρίας στην αγορά ή τη θέση της σε λειτουργία, κάθε εισαγωγέας θα πρέπει να αναγράφει στην μπαταρία το όνομα, την καταχωρισμένη εμπορική επωνυμία ή το καταχωρισμένο εμπορικό σήμα του εισαγωγέα, καθώς και την ταχυδρομική διεύθυνση , τη διεύθυνση ηλεκτρονικού ταχυδρομείου και τον αριθμό τηλεφώνου . Θα πρέπει να προβλέπονται εξαιρέσεις όταν το μέγεθος της μπαταρίας δεν επιτρέπει κάτι τέτοιο διότι είναι υπερβολικά μικρό για την τοποθέτηση των εν λόγω πληροφοριών . Θα πρέπει επίσης να προβλέπονται εξαιρέσεις σε περιπτώσεις στις οποίες ο εισαγωγέας θα πρέπει να ανοίξει τη συσκευασία για να τοποθετήσει το όνομα και τα λοιπά στοιχεία επικοινωνίας. Σε αυτές τις εξαιρετικές περιπτώσεις, ο εισαγωγέας θα πρέπει να παρέχει τις εν λόγω πληροφορίες σε έγγραφο που συνοδεύει την μπαταρία ή με άλλο άμεσα προσβάσιμο τρόπο. Σε περιπτώσεις στις οποίες υπάρχει συσκευασία, θα πρέπει να χρησιμοποιείται για να υποδεικνύεται η πληροφορία αυτή.

Τροπολογία 39

Πρόταση κανονισμού

Αιτιολογική σκέψη 56

Κείμενο που προτείνει η Επιτροπή Τροπολογία (56) Οι διανομείς και οι εισαγωγείς, επειδή βρίσκονται κοντά στην αγορά, θα πρέπει να συμμετέχουν στα καθήκοντα εποπτείας της αγοράς που εκτελούνται από τις εθνικές αρχές και θα πρέπει να είναι προετοιμασμένοι να συμμετάσχουν ενεργά, παρέχοντας στις εν λόγω αρχές όλες τις αναγκαίες πληροφορίες που αφορούν την οικεία μπαταρία. (56) Οι διανομείς, οι εισαγωγείς και οι πάροχοι υπηρεσιών διεκπεραίωσης παραγγελιών, συμπεριλαμβανομένων των αγορών , επειδή βρίσκονται κοντά στην αγορά, θα πρέπει να συμμετέχουν στα καθήκοντα εποπτείας της αγοράς που εκτελούνται από τις εθνικές αρχές και θα πρέπει να είναι προετοιμασμένοι να συμμετάσχουν ενεργά, παρέχοντας στις εν λόγω αρχές όλες τις αναγκαίες πληροφορίες που αφορούν την οικεία μπαταρία.

Τροπολογία 40

Πρόταση κανονισμού

Αιτιολογική σκέψη 57

Κείμενο που προτείνει η Επιτροπή Τροπολογία (57) Η διασφάλιση της ιχνηλασιμότητας μιας μπαταρίας σε όλη την αλυσίδα εφοδιασμού συμβάλλει στη διαμόρφωση απλούστερης και αποτελεσματικότερης εποπτείας της αγοράς. Ένα αποτελεσματικό σύστημα ιχνηλασιμότητας διευκολύνει το έργο των αρχών εποπτείας της αγοράς όσον αφορά τον εντοπισμό οικονομικών φορέων που διέθεσαν στην αγορά ή κατέστησαν διαθέσιμες στην αγορά ή έθεσαν σε λειτουργία μη συμμορφούμενες μπαταρίες. Ως εκ τούτου, οι οικονομικοί φορείς θα πρέπει να υποχρεούνται να διατηρούν τις πληροφορίες σχετικά με τις οικείες συναλλαγές μπαταριών για ορισμένο χρονικό διάστημα. (57) Η διασφάλιση της ιχνηλασιμότητας μιας μπαταρίας σε όλη την αλυσίδα εφοδιασμού συμβάλλει στη διαμόρφωση απλούστερης και αποτελεσματικότερης εποπτείας της αγοράς , και παρέχει διαφάνεια στους καταναλωτές . Ένα αποτελεσματικό σύστημα ιχνηλασιμότητας διευκολύνει το έργο των αρχών εποπτείας της αγοράς όσον αφορά τον εντοπισμό οικονομικών φορέων που διέθεσαν στην αγορά ή κατέστησαν διαθέσιμες στην αγορά ή έθεσαν σε λειτουργία μη συμμορφούμενες μπαταρίες. Ως εκ τούτου, οι οικονομικοί φορείς θα πρέπει να υποχρεούνται να διατηρούν τις πληροφορίες σχετικά με τις οικείες συναλλαγές μπαταριών για ορισμένο χρονικό διάστημα , μεταξύ άλλων σε ηλεκτρονική μορφή .

Τροπολογία 41

Πρόταση κανονισμού

Αιτιολογική σκέψη 59

Κείμενο που προτείνει η Επιτροπή Τροπολογία (59) Λίγες μόνο χώρες προμηθεύουν τις εν λόγω ύλες και, σε ορισμένες περιπτώσεις, τα χαμηλά πρότυπα διακυβέρνησης ενδέχεται να επιδεινώσουν τυχόν περιβαλλοντικά και κοινωνικά προβλήματα. Η εξόρυξη και ο εξευγενισμός τόσο του κοβαλτίου όσο και του νικελίου συνδέονται με ευρύ φάσμα κοινωνικών και περιβαλλοντικών ζητημάτων, συμπεριλαμβανομένου του δυνητικού κινδύνου για το περιβάλλον και την ανθρώπινη υγεία. Παρότι οι κοινωνικές και περιβαλλοντικές επιπτώσεις για τον φυσικό γραφίτη είναι λιγότερο σοβαρές, η εξόρυξη του χαρακτηρίζεται από υψηλά ποσοστά βιοτεχνικών και μικρής κλίμακας εργασιών, οι οποίες πραγματοποιούνται κυρίως σε άτυπες συνθήκες και μπορούν να οδηγήσουν σε σοβαρές επιπτώσεις στην υγεία και το περιβάλλον, συμπεριλαμβανομένης της μη τακτικής παύσης λειτουργίας των ορυχείων και της μη αποκατάστασης, με αποτέλεσμα την καταστροφή των οικοσυστημάτων και των εδαφών. Όσον αφορά το λίθιο, η αναμενόμενη αύξηση της χρήσης του στην κατασκευή μπαταριών είναι πιθανό να ασκήσει πρόσθετη πίεση στις εργασίες εξόρυξης και εξευγενισμού, με αποτέλεσμα να συνιστάται η συμπερίληψη του λιθίου στο πεδίο εφαρμογής των υποχρεώσεων δέουσας επιμέλειας στην αλυσίδα εφοδιασμού . Η αναμενόμενη μαζική αύξηση της ζήτησης μπαταριών στην Ένωση δεν θα πρέπει να συμβάλει στην αύξηση αυτών των περιβαλλοντικών και κοινωνικών κινδύνων. (59) Λίγες μόνο χώρες προμηθεύουν τις εν λόγω ύλες και, σε ορισμένες περιπτώσεις, τα χαμηλά πρότυπα διακυβέρνησης ενδέχεται να επιδεινώσουν τυχόν περιβαλλοντικά και κοινωνικά προβλήματα. Η εξόρυξη και ο εξευγενισμός του κοβαλτίου , του χαλκού, του νικελίου , του σιδήρου και του βωξίτη συνδέονται με ευρύ φάσμα κοινωνικών και περιβαλλοντικών ζητημάτων, συμπεριλαμβανομένου του δυνητικού κινδύνου για το περιβάλλον και την ανθρώπινη υγεία. Παρότι οι κοινωνικές και περιβαλλοντικές επιπτώσεις για τον φυσικό γραφίτη είναι λιγότερο σοβαρές, η εξόρυξη του χαρακτηρίζεται από υψηλά ποσοστά βιοτεχνικών και μικρής κλίμακας εργασιών, οι οποίες πραγματοποιούνται κυρίως σε άτυπες συνθήκες και μπορούν να οδηγήσουν σε σοβαρές επιπτώσεις στην υγεία και το περιβάλλον, συμπεριλαμβανομένης της μη τακτικής παύσης λειτουργίας των ορυχείων και της μη αποκατάστασης, με αποτέλεσμα την καταστροφή των οικοσυστημάτων και των εδαφών. Όσον αφορά το λίθιο, η αναμενόμενη αύξηση της χρήσης του στην κατασκευή μπαταριών είναι πιθανό να ασκήσει πρόσθετη πίεση στις εργασίες εξόρυξης και εξευγενισμού, με αποτέλεσμα να συνιστάται η συμπερίληψη του λιθίου στο πεδίο εφαρμογής των υποχρεώσεων δέουσας επιμέλειας στην αξιακή αλυσίδα των μπαταριών . Η αναμενόμενη μαζική αύξηση της ζήτησης μπαταριών στην Ένωση δεν θα πρέπει να συμβάλει στην αύξηση αυτών των περιβαλλοντικών και κοινωνικών κινδύνων στο εξωτερικό .

Τροπολογία 42

Πρόταση κανονισμού

Αιτιολογική σκέψη 60

Κείμενο που προτείνει η Επιτροπή Τροπολογία (60) Ορισμένες από τις εν λόγω πρώτες ύλες, όπως το κοβάλτιο, το λίθιο και ο φυσικός γραφίτης, θεωρούνται πρώτες ύλες κρίσιμης σημασίας για τη ΕΕ (38) και απαιτείται η βιώσιμη προμήθειά τους για τη σωστή λειτουργία του οικοσυστήματος μπαταριών της ΕΕ. (60) Ορισμένες από τις εν λόγω πρώτες ύλες, όπως ο βωξίτης, το κοβάλτιο, το λίθιο και ο φυσικός γραφίτης, θεωρούνται πρώτες ύλες κρίσιμης σημασίας για τη ΕΕ (38) και απαιτείται η βιώσιμη προμήθειά τους για τη σωστή λειτουργία του οικοσυστήματος μπαταριών της ΕΕ.

Τροπολογία 43

Πρόταση κανονισμού

Αιτιολογική σκέψη 62

Κείμενο που προτείνει η Επιτροπή Τροπολογία (62) Στην Ένωση, γενικές απαιτήσεις για τη δέουσα επιμέλεια σε σχέση με ορισμένα ορυκτά καθορίστηκαν με τον κανονισμό (ΕΕ) 2017/821 του Ευρωπαϊκού Κοινοβουλίου και του Συμβουλίου (39). Ωστόσο, ο εν λόγω κανονισμός δεν αναφέρεται στα ορυκτά και τα υλικά που χρησιμοποιούνται για την παραγωγή μπαταριών. (62) Στις κατευθυντήριες αρχές των Ηνωμένων Εθνών για τις επιχειρήσεις και τα ανθρώπινα δικαιώματα και στις κατευθυντήριες γραμμές του ΟΟΣΑ για τις πολυεθνικές επιχειρήσεις ορίζεται ότι οι οικονομικοί φορείς θα πρέπει να ασκούν δέουσα επιμέλεια ως μέσο για τη συμμόρφωση με την εταιρική τους ευθύνη αναφορικά με τα ανθρώπινα δικαιώματα και το περιβάλλον. Στην Ένωση, γενικές απαιτήσεις για τη δέουσα επιμέλεια σε σχέση με ορισμένα ορυκτά καθορίστηκαν με τον κανονισμό (ΕΕ) 2017/821 του Ευρωπαϊκού Κοινοβουλίου και του Συμβουλίου (39). Ωστόσο, ο εν λόγω κανονισμός δεν αναφέρεται στα ορυκτά και τα υλικά που χρησιμοποιούνται για την παραγωγή μπαταριών.

Τροπολογία 44

Πρόταση κανονισμού

Αιτιολογική σκέψη 63

Κείμενο που προτείνει η Επιτροπή Τροπολογία (63) Ως εκ τούτου, ενόψει της αναμενόμενης εκθετικής αύξησης της ζήτησης μπαταριών στην ΕΕ , ο οικονομικός φορέας που διαθέτει μπαταρίες στην αγορά της ΕΕ θα πρέπει να καταρτίσει πολιτική δέουσας επιμέλειας στην αλυσίδα εφοδιασμού. Οι απαιτήσεις θα πρέπει επομένως να καθοριστούν με στόχο την αντιμετώπιση των κοινωνικών και περιβαλλοντικών κινδύνων που είναι εγγενείς στην εξόρυξη, την επεξεργασία και την εμπορία ορισμένων πρώτων υλών για σκοπούς κατασκευής μπαταριών. (63) Η ευθύνη ως προς τον σεβασμό των ανθρωπίνων δικαιωμάτων, των κοινωνικών δικαιωμάτων, της ανθρώπινης υγείας και του περιβάλλοντος θα πρέπει να εφαρμόζεται σε όλες τις κατασκευαστικές δραστηριότητες και τους λοιπούς συναφείς επιχειρηματικούς εταίρους ενός οικονομικού φορέα σε ολόκληρη την αξιακή αλυσίδα. Ως εκ τούτου, ενόψει της αναμενόμενης εκθετικής αύξησης της ζήτησης μπαταριών στην ΕΕ και του γεγονότος ότι η εξαγωγή, η επεξεργασία και η εμπορία ορισμένων πρώτων υλών, χημικών ουσιών και δευτερογενών πρώτων υλών που χρησιμοποιούνται για την παραγωγή μπαταριών και προκύπτουν από την επεξεργασία αποβλήτων μπαταρίας ενέχουν ιδιαίτερους κινδύνους, θα πρέπει να καθοριστούν ορισμένες απαιτήσεις για τη διαδικασία δέουσας επιμέλειας στην αξιακή αλυσίδα των μπαταριών με στόχο την αντιμετώπιση των κοινωνικών και περιβαλλοντικών κινδύνων που είναι εγγενείς στην εξόρυξη, την επεξεργασία και την εμπορία ορισμένων πρώτων υλών , χημικών ουσιών και δευτερογενών πρώτων υλών για σκοπούς κατασκευής μπαταριών, επεξεργασίας αποβλήτων μπαταριών, της ίδιας της διαδικασίας παραγωγής, καθώς και όλων των λοιπών συναφών επιχειρηματικών εταίρων .

Τροπολογία 45

Πρόταση κανονισμού

Αιτιολογική σκέψη 64

Κείμενο που προτείνει η Επιτροπή Τροπολογία (64) Όταν θεσπίζεται πολιτική δέουσας επιμέλειας με βάση τον κίνδυνο, αυτή θα πρέπει να εδράζεται στις διεθνώς αναγνωρισμένες αρχές της δέουσας επιμέλειας που καθορίζονται στο πλαίσιο των δέκα αρχών του παγκόσμιου συμφώνου των Ηνωμένων Εθνών (40), στις κατευθυντήριες γραμμές για την Κοινωνική Ανάλυση του Κύκλου Ζωής Προϊόντων (41), στην τριμερή δήλωση αρχών της ΔΟΕ σχετικά με τις πολυεθνικές επιχειρήσεις και την κοινωνική πολιτική (42) και στις κατευθυντήριες γραμμές του ΟΟΣΑ για τη δέουσα επιμέλεια για υπεύθυνη επιχειρηματική συμπεριφορά (43), που αντανακλούν την κοινή αντίληψη κυβερνήσεων και ενδιαφερόμενων μερών, και θα πρέπει να προσαρμόζεται στο συγκεκριμένο πλαίσιο και τις συνθήκες κάθε οικονομικού φορέα. Όσον αφορά την εξόρυξη, τη μεταποίηση και την εμπορία φυσικών ορυκτών πόρων που χρησιμοποιούνται για την παραγωγή μπαταριών, οι κατευθυντήριες γραμμές του ΟΟΣΑ για τη δέουσα επιμέλεια όσον αφορά τις αλυσίδες εφοδιασμού με ορυκτά από περιοχές που πλήττονται από συγκρούσεις και περιοχές υψηλού κινδύνου (44) ( στο εξής: κατευθυντήριες γραμμές του ΟΟΣΑ για τη δέουσα επιμέλεια) αντανακλά μια μακροχρόνια προσπάθεια εκ μέρους των κυβερνήσεων και των ενδιαφερόμενων μερών για τη θέσπιση ορθών πρακτικών στον τομέα αυτό. (64) Όταν θεσπίζεται διαδικασία δέουσας επιμέλειας με βάση τον κίνδυνο, αυτή θα πρέπει να εδράζεται στις διεθνώς αναγνωρισμένες αρχές και πρότυπα της δέουσας επιμέλειας που καθορίζονται στο πλαίσιο των κατευθυντήριων αρχών των Ηνωμένων Εθνών για τις επιχειρήσεις και τα ανθρώπινα δικαιώματα, των δέκα αρχών του παγκόσμιου συμφώνου των Ηνωμένων Εθνών (40), στις κατευθυντήριες γραμμές για την Κοινωνική Ανάλυση του Κύκλου Ζωής Προϊόντων (41), στην τριμερή δήλωση αρχών της ΔΟΕ σχετικά με τις πολυεθνικές επιχειρήσεις και την κοινωνική πολιτική (42) , στις κατευθυντήριες γραμμές του ΟΟΣΑ για τις πολυεθνικές επιχειρήσεις και στις κατευθυντήριες γραμμές του ΟΟΣΑ για τη δέουσα επιμέλεια για υπεύθυνη επιχειρηματική συμπεριφορά (43), που αντανακλούν την κοινή αντίληψη κυβερνήσεων και ενδιαφερόμενων μερών, και θα πρέπει να προσαρμόζεται στο συγκεκριμένο πλαίσιο και τις συνθήκες κάθε οικονομικού φορέα. Όσον αφορά την εξόρυξη, τη μεταποίηση και την εμπορία φυσικών ορυκτών πόρων από περιοχές υψηλού κινδύνου που χρησιμοποιούνται για την παραγωγή μπαταριών, οι κατευθυντήριες γραμμές του ΟΟΣΑ για τη δέουσα επιμέλεια όσον αφορά την υπεύθυνη διαχείριση των αλυσίδων εφοδιασμού με ορυκτά από περιοχές που πλήττονται από συγκρούσεις και περιοχές υψηλού κινδύνου (44) («κατευθυντήριες γραμμές του ΟΟΣΑ για τη δέουσα επιμέλεια») συνιστούν ένα διεθνώς αναγνωρισμένο πρότυπο αντιμετώπισης ειδικών κινδύνων για σοβαρές παραβιάσεις των ανθρωπίνων δικαιωμάτων σε σχέση με την προμήθεια και εμπορία ορισμένων πρώτων υλών στο πλαίσιο συγκρούσεων και μια μακροχρόνια προσπάθεια εκ μέρους των κυβερνήσεων και των ενδιαφερόμενων μερών για τη θέσπιση ορθών πρακτικών στον τομέα αυτό.

Τροπολογία 46

Πρόταση κανονισμού

Αιτιολογική σκέψη 65

Κείμενο που προτείνει η Επιτροπή Τροπολογία (65) Σύμφωνα με τις κατευθυντήριες γραμμές του ΟΟΣΑ για τη δέουσα επιμέλεια (45), η δέουσα επιμέλεια αποτελεί μια συνεχιζόμενη διαδικασία πρόληψης και αντιμετώπισης μέσω της οποίας οι εταιρείες μπορούν να διαβεβαιώνουν ότι σέβονται τα ανθρώπινα δικαιώματα και δεν συμβάλλουν στις συγκρούσεις (46). Η δέουσα επιμέλεια βάσει κινδύνου αναφέρεται στα μέτρα που πρέπει να λαμβάνουν οι εταιρείες για τον εντοπισμό και την αντιμετώπιση πραγματικών ή δυνητικών κινδύνων με σκοπό την πρόληψη ή τον μετριασμό των δυσμενών επιπτώσεων που συνδέονται με τις δραστηριότητές τους ή τις αποφάσεις προμήθειας. Μια εταιρεία μπορεί να αξιολογεί τον κίνδυνο που ενέχουν οι δραστηριότητες και οι σχέσεις της και να λαμβάνει μέτρα μετριασμού των κινδύνων σύμφωνα με τα σχετικά πρότυπα που προβλέπονται στο εθνικό και διεθνές δίκαιο, συστάσεις διεθνών οργανισμών σχετικά με την υπεύθυνη επιχειρηματική συμπεριφορά, εργαλεία υποστηριζόμενα από την κυβέρνηση, εθελοντικές πρωτοβουλίες του ιδιωτικού τομέα και εσωτερικές πολιτικές και συστήματα μιας εταιρείας. Η προσέγγιση αυτή συμβάλλει επίσης στην προσαρμογή της άσκησης δέουσας επιμέλειας στο μέγεθος των δραστηριοτήτων της εταιρείας ή στις σχέσεις της κατά μήκος της αλυσίδας εφοδιασμού. (65) Σύμφωνα με τα πρότυπα και τις αρχές του ΟΗΕ, της ΔΟΕ και του ΟΟΣΑ, η δέουσα επιμέλεια αποτελεί μια συνεχιζόμενη διαδικασία πρόληψης και αντιμετώπισης μέσω της οποίας οι εταιρείες μπορούν να διαβεβαιώνουν ότι σέβονται τα ανθρώπινα δικαιώματα και το περιβάλλον, και δεν συμβάλλουν στις συγκρούσεις (46). Η δέουσα επιμέλεια βάσει κινδύνου αναφέρεται στα μέτρα που πρέπει να λαμβάνουν οι εταιρείες για τον εντοπισμό, την πρόληψη , τη διακοπή, τον μετριασμό και τη λογοδοσία για τις δυσμενείς επιπτώσεις που συνδέονται με τις δραστηριότητές τους ή τις αποφάσεις προμήθειας. Οι οικονομικοί φορείς θα πρέπει να προβαίνουν σε τεκμηριωμένη, αποτελεσματική και ουσιαστική διαβούλευση με τις πληγείσες κοινότητες. Μια εταιρεία μπορεί να αξιολογεί τον κίνδυνο που ενέχουν οι δραστηριότητες και οι σχέσεις της και να λαμβάνει μέτρα μετριασμού των κινδύνων , τα οποία μπορεί να περιλαμβάνουν την απαίτηση περισσότερων πληροφοριών, τη διαπραγμάτευση με σκοπό να διορθωθεί η κατάσταση, ή την αναστολή ή τη διακοπή της σχέσης με προμηθευτές, σύμφωνα με τα σχετικά πρότυπα που προβλέπονται στο εθνικό και διεθνές δίκαιο, συστάσεις διεθνών οργανισμών σχετικά με την υπεύθυνη επιχειρηματική συμπεριφορά, εργαλεία υποστηριζόμενα από την κυβέρνηση, εθελοντικές πρωτοβουλίες του ιδιωτικού τομέα και εσωτερικές πολιτικές και συστήματα μιας εταιρείας. Η προσέγγιση αυτή συμβάλλει επίσης στην προσαρμογή της άσκησης δέουσας επιμέλειας στο μέγεθος των δραστηριοτήτων της εταιρείας ή στις σχέσεις της κατά μήκος της αλυσίδας εφοδιασμού. Οι απαιτήσεις δέουσας επιμέλειας της αξιακής αλυσίδας των μπαταριών θα πρέπει να ισχύουν για κάθε οικονομικό φορέα, συμπεριλαμβανομένων των επιγραμμικών πλατφορμών, που διαθέτει μπαταρίες στην ευρωπαϊκή αγορά.

Τροπολογία 47

Πρόταση κανονισμού

Αιτιολογική σκέψη 65 α (νέα)

Κείμενο που προτείνει η Επιτροπή Τροπολογία (65α) Ενώ τα συστήματα δέουσας επιμέλειας του ιδιωτικού τομέα μπορούν να στηρίξουν τους οικονομικούς φορείς κατά τη δέουσα επιμέλειά τους, οι οικονομικοί φορείς θα πρέπει να είναι ατομικά υπεύθυνοι για τη συμμόρφωση με τις υποχρεώσεις δέουσας επιμέλειας στην αξιακή αλυσίδα των μπαταριών οι οποίες ορίζονται στον παρόντα κανονισμό.

Τροπολογία 48

Πρόταση κανονισμού

Αιτιολογική σκέψη 65 β (νέα)

Κείμενο που προτείνει η Επιτροπή Τροπολογία (65β) Τα κράτη μέλη θα πρέπει να παρέχουν ειδική τεχνική βοήθεια στους οικονομικούς φορείς, ιδίως στις μικρές και μεσαίες επιχειρήσεις, ώστε αυτοί να μπορούν να συμμορφώνονται με τις απαιτήσεις δέουσας επιμέλειας στην αξιακή αλυσίδα των μπαταριών.

Τροπολογία 49

Πρόταση κανονισμού

Αιτιολογική σκέψη 66

Κείμενο που προτείνει η Επιτροπή Τροπολογία (66) Θα πρέπει να θεσπιστούν ή να τροποποιηθούν πολιτικές υποχρεωτικής δέουσας επιμέλειας στην αλυσίδα εφοδιασμού , οι οποίες θα αντιμετωπίζουν, τουλάχιστον, τις πιο διαδεδομένες κατηγορίες κοινωνικών και περιβαλλοντικών κινδύνων. Θα πρέπει να καλύπτουν τις υφιστάμενες και τις προβλέψιμες επιπτώσεις, αφενός, στην κοινωνική ζωή, και ιδίως στα ανθρώπινα δικαιώματα, την ανθρώπινη υγεία και ασφάλεια καθώς και στην επαγγελματική υγεία και ασφάλεια και τα εργασιακά δικαιώματα, και, αφετέρου, στο περιβάλλον, ιδίως στη χρήση των υδάτων, την προστασία του εδάφους, την ατμοσφαιρική ρύπανση και τη βιοποικιλότητα, συμπεριλαμβανομένης της ζωής στην κοινότητα. (66) Θα πρέπει να θεσπιστούν ή να τροποποιηθούν πολιτικές υποχρεωτικής δέουσας επιμέλειας στην αξιακή αλυσίδα των μπαταριών , οι οποίες θα αντιμετωπίζουν, τουλάχιστον, τις πιο διαδεδομένες κατηγορίες κοινωνικών και περιβαλλοντικών κινδύνων. Θα πρέπει να καλύπτουν τις υφιστάμενες και τις προβλέψιμες επιπτώσεις, αφενός, στην κοινωνική ζωή, και ιδίως στα ανθρώπινα δικαιώματα, την ανθρώπινη υγεία και ασφάλεια καθώς και στην επαγγελματική υγεία και ασφάλεια και τα εργασιακά δικαιώματα, και, αφετέρου, στο περιβάλλον, ιδίως στη χρήση των υδάτων, την προστασία του εδάφους, την ατμοσφαιρική ρύπανση , την κλιματική αλλαγή και τη βιοποικιλότητα, συμπεριλαμβανομένης της ζωής στην κοινότητα.

Τροπολογία 50

Πρόταση κανονισμού

Αιτιολογική σκέψη 67

Κείμενο που προτείνει η Επιτροπή Τροπολογία (67) Όσον αφορά τις κατηγορίες κοινωνικού κινδύνου, η δέουσα επιμέλεια θα πρέπει να αντιμετωπίζει τους κινδύνους που προκύπτουν στην αλυσίδα εφοδιασμού μπαταριών σε σχέση με την προστασία των ανθρωπίνων δικαιωμάτων, συμπεριλαμβανομένων της ανθρώπινης υγείας, της προστασίας των παιδιών και της ισότητας των φύλων σύμφωνα με το διεθνές δίκαιο για τα ανθρώπινα δικαιώματα (47). Οι πολιτικές δέουσας επιμέλειας θα πρέπει να περιλαμβάνουν πληροφορίες σχετικά με τον τρόπο με τον οποίο ο οικονομικός φορέας έχει συμβάλει στην πρόληψη των παραβιάσεων των ανθρωπίνων δικαιωμάτων και σχετικά με τα μέσα που υπάρχουν στην επιχειρηματική δομή του φορέα για την καταπολέμηση της διαφθοράς και της δωροδοκίας. Οι πολιτικές δέουσας επιμέλειας θα πρέπει επίσης να διασφαλίζουν τη σωστή εφαρμογή των κανόνων των θεμελιωδών συμβάσεων της Διεθνούς Οργάνωσης Εργασίας (48), όπως παρατίθενται στο παράρτημα Ι της τριμερούς δήλωσης της ΔΟΕ. (67) Όσον αφορά τις κατηγορίες κοινωνικού κινδύνου, οι πολιτικές δέουσας επιμέλειας της αξιακής αλυσίδας μπαταριών θα πρέπει να αντιμετωπίζουν τους κινδύνους που προκύπτουν στην αξιακή αλυσίδα μπαταριών σε σχέση με την προστασία των ανθρωπίνων δικαιωμάτων, συμπεριλαμβανομένων της ανθρώπινης υγείας, των δικαιωμάτων των αυτοχθόνων λαών, της προστασίας των παιδιών και της ισότητας των φύλων σύμφωνα με το διεθνές δίκαιο για τα ανθρώπινα δικαιώματα (47). Οι πολιτικές δέουσας επιμέλειας της αξιακής αλυσίδας των μπαταριών θα πρέπει να περιλαμβάνουν πληροφορίες σχετικά με τον τρόπο με τον οποίο ο οικονομικός φορέας έχει συμβάλει στην πρόληψη των παραβιάσεων των ανθρωπίνων δικαιωμάτων και σχετικά με τα μέσα που υπάρχουν στην επιχειρηματική δομή του φορέα για την καταπολέμηση της διαφθοράς και της δωροδοκίας. Οι πολιτικές δέουσας επιμέλειας της αξιακής αλυσίδας των μπαταριών θα πρέπει επίσης να διασφαλίζουν τη σωστή εφαρμογή των κανόνων των θεμελιωδών συμβάσεων της Διεθνούς Οργάνωσης Εργασίας (48), όπως παρατίθενται στο παράρτημα Ι της τριμερούς δήλωσης της ΔΟΕ.

Τροπολογία 51

Πρόταση κανονισμού

Αιτιολογική σκέψη 68

Κείμενο που προτείνει η Επιτροπή Τροπολογία (68) Όσον αφορά τις κατηγορίες περιβαλλοντικού κινδύνου, οι πολιτικές δέουσας επιμέλειας θα πρέπει να αντιμετωπίζουν τους κινδύνους στην αλυσίδα εφοδιασμού μπαταριών σε σχέση με την προστασία του φυσικού περιβάλλοντος και της βιολογικής ποικιλότητας σύμφωνα με τη Σύμβαση για τη βιολογική ποικιλότητα (49), λαμβάνοντας παράλληλα υπόψη τις τοπικές κοινότητες και την προστασία και ανάπτυξη των κοινοτήτων αυτών. (68) Όσον αφορά τις κατηγορίες περιβαλλοντικού κινδύνου, οι πολιτικές δέουσας επιμέλειας στην αξιακή αλυσίδα μπαταριών θα πρέπει να αντιμετωπίζουν τους κινδύνους στην αλυσίδα αξίας μπαταριών σε σχέση με την προστασία του φυσικού περιβάλλοντος και της βιολογικής ποικιλότητας σύμφωνα με τη Σύμβαση για τη βιολογική ποικιλότητα (49), λαμβάνοντας παράλληλα υπόψη τις τοπικές κοινότητες και την προστασία και ανάπτυξη των κοινοτήτων αυτών. Θα πρέπει επίσης να αντιμετωπίζουν τους κινδύνους που συνδέονται με την κλιματική αλλαγή, σύμφωνα με τη συμφωνία του Παρισιού και τον στόχο της για περιορισμό της υπερθέρμανσης του πλανήτη κάτω από 1,5 βαθμούς Κελσίου σε σύγκριση με τα προβιομηχανικά επίπεδα, καθώς και τους περιβαλλοντικούς κινδύνους που καλύπτονται από άλλες διεθνείς περιβαλλοντικές συμβάσεις.

Τροπολογία 52

Πρόταση κανονισμού

Αιτιολογική σκέψη 69

Κείμενο που προτείνει η Επιτροπή Τροπολογία (69) Οι υποχρεώσεις δέουσας επιμέλειας στην αλυσίδα εφοδιασμού όσον αφορά τον εντοπισμό και τον μετριασμό των κοινωνικών και περιβαλλοντικών κινδύνων που συνδέονται με τις πρώτες ύλες οι οποίες χρησιμοποιούνται για την παραγωγή μπαταριών θα πρέπει να συμβάλλουν στην εφαρμογή του ψηφίσματος 19 του UNEP σχετικά με τη διακυβέρνηση των ορυκτών πόρων, το οποίο αναγνωρίζει τη σημαντική συμβολή του εξορυκτικού τομέα στην υλοποίηση του θεματολογίου για το 2030 και των στόχων βιώσιμης ανάπτυξης. (69) Οι υποχρεώσεις δέουσας επιμέλειας στην αξιακή αλυσίδα μπαταριών όσον αφορά τον εντοπισμό και τον μετριασμό των κοινωνικών και περιβαλλοντικών κινδύνων που συνδέονται με τις πρώτες ύλες οι οποίες χρησιμοποιούνται για την παραγωγή μπαταριών θα πρέπει να συμβάλλουν στην εφαρμογή του ψηφίσματος 19 του UNEP σχετικά με τη διακυβέρνηση των ορυκτών πόρων, το οποίο αναγνωρίζει τη σημαντική συμβολή του εξορυκτικού τομέα στην υλοποίηση του θεματολογίου για το 2030 και των στόχων βιώσιμης ανάπτυξης.

Τροπολογία 53

Πρόταση κανονισμού

Αιτιολογική σκέψη 69 α (νέα)

Κείμενο που προτείνει η Επιτροπή Τροπολογία (69α) Ακόμη και όταν έχουν εφαρμοστεί διαδικασίες δέουσας επιμέλειας, ενδέχεται να προκληθεί βλάβη. Οι οικονομικοί φορείς θα πρέπει να επανορθώνουν ενεργά τη βλάβη αυτή, από μόνοι τους ή σε συνεργασία με άλλους φορείς. Οι εν λόγω φορείς θα πρέπει να είναι υπεύθυνοι για οποιεσδήποτε δυσμενείς επιπτώσεις που προκάλεσαν ή στις οποίες συνέβαλαν οι ίδιοι ή οι οντότητες που ελέγχουν ή είναι σε θέση να ελέγχουν. Τα πρόσωπα που επηρεάστηκαν δυσμενώς θα πρέπει να έχουν δικαίωμα επανόρθωσης και θα πρέπει να έχουν πρόσβαση στη δικαιοσύνη.

Τροπολογία 54

Πρόταση κανονισμού

Αιτιολογική σκέψη 70

Κείμενο που προτείνει η Επιτροπή Τροπολογία (70) Άλλες νομοθετικές πράξεις της ΕΕ με τις οποίες θεσπίζονται απαιτήσεις σχετικά με τη δέουσα επιμέλεια στην αλυσίδα εφοδιασμού θα πρέπει να εφαρμόζονται στο βαθμό που δεν προβλέπονται, στον παρόντα κανονισμό, ειδικές διατάξεις με τον ίδιο στόχο, φύση ή αποτέλεσμα, οι οποίες είναι δυνατόν να προσαρμόζονται με βάση μελλοντικές τροποποιήσεις της νομοθεσίας. (70) Άλλες νομοθετικές πράξεις της ΕΕ με τις οποίες θεσπίζονται απαιτήσεις σχετικά με τη δέουσα επιμέλεια θα πρέπει να εφαρμόζονται τόσο σε εταιρείες της Ένωσης όσο και σε εταιρείες που είναι εγκατεστημένες εκτός της Ένωσης και οι οποίες σκοπεύουν να διαθέσουν μπαταρίες στην αγορά της Ένωσης, ώστε να εξασφαλίζονται ισότιμοι όροι ανταγωνισμού, στον βαθμό που δεν προβλέπονται, στον παρόντα κανονισμό, ειδικές διατάξεις με τον ίδιο στόχο, φύση ή αποτέλεσμα, οι οποίες είναι δυνατόν να προσαρμόζονται με βάση μελλοντικές τροποποιήσεις της νομοθεσίας.

Τροπολογία 55

Πρόταση κανονισμού

Αιτιολογική σκέψη 71

Κείμενο που προτείνει η Επιτροπή Τροπολογία (71) Για την προσαρμογή στις εξελίξεις στην αξιακή αλυσίδα μπαταριών, μεταξύ άλλων σε αλλαγές της έκτασης και της φύσης των σχετικών περιβαλλοντικών και κοινωνικών κινδύνων, καθώς και στην τεχνική και επιστημονική πρόοδο στον τομέα των μπαταριών και της χημικής σύστασης των μπαταριών, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση του καταλόγου πρώτων υλών και κατηγοριών κινδύνου και των απαιτήσεων δέουσας επιμέλειας στην αλυσίδα εφοδιασμού . (71) Για την προσαρμογή στις εξελίξεις στην αξιακή αλυσίδα μπαταριών, μεταξύ άλλων σε αλλαγές της έκτασης και της φύσης των σχετικών περιβαλλοντικών και κοινωνικών κινδύνων, καθώς και στην τεχνική και επιστημονική πρόοδο στον τομέα των μπαταριών και της χημικής σύστασης των μπαταριών, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση του καταλόγου πρώτων υλών και κατηγοριών κινδύνου και των απαιτήσεων δέουσας επιμέλειας στην αξιακή αλυσίδα των μπαταριών .

Τροπολογία 56

Πρόταση κανονισμού

Αιτιολογική σκέψη 71 α (νέα)

Κείμενο που προτείνει η Επιτροπή Τροπολογία (71α) Σε περίπτωση που εγκριθεί μελλοντική ενωσιακή νομοθεσία θέσπισης γενικών κανόνων για τη βιώσιμη εταιρική διακυβέρνηση και τη δέουσα επιμέλεια, η Επιτροπή θα πρέπει να αξιολογήσει κατά πόσον η εν λόγω νέα νομοθεσία της Ένωσης απαιτεί τροποποίηση των παραγράφων 2 έως 5 του άρθρου 39 ή του παραρτήματος X, ή και των δύο. Θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης όσον αφορά την τροποποίηση αυτών των διατάξεων αναλόγως.

Τροπολογία 57

Πρόταση κανονισμού

Αιτιολογική σκέψη 72

Κείμενο που προτείνει η Επιτροπή Τροπολογία (72) Απαιτούνται εναρμονισμένοι κανόνες για τη διαχείριση αποβλήτων προκειμένου να διασφαλιστεί ότι οι παραγωγοί και άλλοι οικονομικοί φορείς υπόκεινται στους ίδιους κανόνες σε όλα τα κράτη μέλη κατά την εφαρμογή της διευρυμένης ευθύνης παραγωγού για τις μπαταρίες. Η μεγιστοποίηση της χωριστής συλλογής αποβλήτων μπαταριών και η διασφάλιση της ανακύκλωσης όλων των συλλεγόμενων μπαταριών μέσω διαδικασιών που επιτυγχάνουν κοινές ελάχιστες αποδόσεις ανακύκλωσης είναι απαραίτητες για την επίτευξη υψηλού επιπέδου ανάκτησης υλικών. Από την αξιολόγηση της οδηγίας 2006/66/ΕΚ διαπιστώθηκε ότι μία από τις αδυναμίες της είναι η έλλειψη λεπτομέρειας στις διατάξεις της, με αποτέλεσμα την ανομοιόμορφη εφαρμογή και τη δημιουργία σημαντικών εμποδίων στη λειτουργία των αγορών ανακύκλωσης, καθώς και τη μη επίτευξη βέλτιστων επιπέδων ανακύκλωσης. Κατά συνέπεια, με τη θέσπιση πιο λεπτομερών και εναρμονισμένων κανόνων αναμένεται να αποφευχθεί η στρέβλωση της αγοράς για τη συλλογή, την επεξεργασία και την ανακύκλωση αποβλήτων μπαταριών, να διασφαλιστεί η ομοιόμορφη εφαρμογή των απαιτήσεων σε ολόκληρη την Ένωση και η περαιτέρω εναρμόνιση της ποιότητας των υπηρεσιών διαχείρισης αποβλήτων που παρέχονται από τους οικονομικούς φορείς, καθώς και να διευκολυνθεί η δημιουργία αγορών δευτερογενών πρώτων υλών. (72) Απαιτούνται εναρμονισμένοι κανόνες για τη διαχείριση αποβλήτων προκειμένου να διασφαλιστεί ότι οι παραγωγοί και άλλοι οικονομικοί φορείς υπόκεινται στους ίδιους κανόνες σε όλα τα κράτη μέλη κατά την εφαρμογή της διευρυμένης ευθύνης παραγωγού για τις μπαταρίες και να εξασφαλιστεί υψηλό επίπεδο προστασίας της ανθρώπινης υγείας και του περιβάλλοντος σε ολόκληρη την Ένωση . Η διευρυμένη ευθύνη του παραγωγού μπορεί να συμβάλει στη μείωση της συνολικής χρήσης των πόρων, ιδίως με τη μείωση της παραγωγής αποβλήτων μπαταριών και των δυσμενών επιπτώσεων που συνδέονται με τη διαχείριση των αποβλήτων μπαταριών. Η μεγιστοποίηση της χωριστής συλλογής αποβλήτων μπαταριών και η διασφάλιση της ανακύκλωσης όλων των συλλεγόμενων μπαταριών μέσω διαδικασιών που επιτυγχάνουν κοινές ελάχιστες αποδόσεις ανακύκλωσης είναι απαραίτητες για την επίτευξη υψηλού επιπέδου ανάκτησης υλικών. Από την αξιολόγηση της οδηγίας 2006/66/ΕΚ διαπιστώθηκε ότι μία από τις αδυναμίες της είναι η έλλειψη λεπτομέρειας στις διατάξεις της, με αποτέλεσμα την ανομοιόμορφη εφαρμογή και τη δημιουργία σημαντικών εμποδίων στη λειτουργία των αγορών ανακύκλωσης, καθώς και τη μη επίτευξη βέλτιστων επιπέδων ανακύκλωσης. Κατά συνέπεια, με τη θέσπιση πιο λεπτομερών και εναρμονισμένων κανόνων αναμένεται να αποφευχθεί η στρέβλωση της αγοράς για τη συλλογή, την επεξεργασία και την ανακύκλωση αποβλήτων μπαταριών, να διασφαλιστεί η ομοιόμορφη εφαρμογή των απαιτήσεων σε ολόκληρη την Ένωση και η περαιτέρω εναρμόνιση της ποιότητας των υπηρεσιών διαχείρισης αποβλήτων που παρέχονται από τους οικονομικούς φορείς, καθώς και να διευκολυνθεί η δημιουργία αγορών δευτερογενών πρώτων υλών.

Τροπολογία 58

Πρόταση κανονισμού

Αιτιολογική σκέψη 73

Κείμενο που προτείνει η Επιτροπή Τροπολογία (73) Ο παρών κανονισμός βασίζεται στους κανόνες και τις γενικές αρχές διαχείρισης αποβλήτων που θεσπίζονται στην οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (50), οι οποίες θα πρέπει να προσαρμοστούν για να αντανακλούν τη συγκεκριμένη κατάσταση των μπαταριών . Για την πλέον αποτελεσματική οργάνωση της συλλογής αποβλήτων μπαταριών, είναι σημαντικό αυτή να πραγματοποιείται σε στενή σύνδεση με τον τόπο όπου πωλούνται οι μπαταρίες σε ένα κράτος μέλος και κοντά στον τελικό χρήστη. Επιπλέον, τα απόβλητα μπαταριών μπορούν να συλλέγονται μαζί με απόβλητα ηλεκτρικού και ηλεκτρονικού εξοπλισμού και με οχήματα στο τέλος του κύκλου ζωής τους, μέσω εθνικών συστημάτων συλλογής που καθορίζονται βάσει της οδηγίας 2012/19/ΕΕ του Ευρωπαϊκού Κοινοβουλίου και του Συμβουλίου (51) και της οδηγίας 2000/53/ΕΚ. Παρότι ο ισχύων κανονισμός θεσπίζει ειδικούς κανόνες για τις μπαταρίες, υπάρχει ανάγκη για μια συνεκτική και συμπληρωματική προσέγγιση, η οποία θα βασίζεται στις υφιστάμενες δομές διαχείρισης αποβλήτων και θα προβαίνει σε περαιτέρω εναρμόνισή τους. Κατά συνέπεια, και για την αποτελεσματική υλοποίηση της διευρυμένης ευθύνης του παραγωγού σε σχέση με τη διαχείριση αποβλήτων, θα πρέπει να καθοριστούν υποχρεώσεις όσον αφορά το κράτος μέλος στο οποίο οι μπαταρίες καθίστανται για πρώτη φορά διαθέσιμες στην αγορά. (73) Ο παρών κανονισμός βασίζεται στους κανόνες και τις γενικές αρχές διαχείρισης αποβλήτων που θεσπίζονται στην οδηγία 2008/98/ΕΚ του Ευρωπαϊκού Κοινοβουλίου και του Συμβουλίου (50), οι οποίες θα πρέπει να προσαρμοστούν για να αντανακλούν τη συγκεκριμένη φύση των αποβλήτων μπαταριών . Για την πλέον αποτελεσματική οργάνωση της συλλογής αποβλήτων μπαταριών, είναι σημαντικό αυτή να πραγματοποιείται σε στενή σύνδεση με τον τόπο όπου πωλούνται οι μπαταρίες σε ένα κράτος μέλος και κοντά στον τελικό χρήστη. Τα απόβλητα μπαταριών θα πρέπει να συλλέγονται χωριστά από άλλες ροές αποβλήτων, όπως μέταλλα, χαρτί και χαρτόνι, γυαλί, πλαστικά, ξύλο, κλωστοϋφαντουργικά προϊόντα και βιολογικά απόβλητα. Επιπλέον, τα απόβλητα μπαταριών μπορούν να συλλέγονται μαζί με απόβλητα ηλεκτρικού και ηλεκτρονικού εξοπλισμού και με οχήματα στο τέλος του κύκλου ζωής τους, μέσω εθνικών συστημάτων συλλογής που καθορίζονται βάσει της οδηγίας 2012/19/ΕΕ του Ευρωπαϊκού Κοινοβουλίου